ЎзА - Самовий тулпорларимизга кимларнинг кўзи ўйнамаган ...\nСамовий тулпорларимизга кимларнинг кўзи ўйнамаган ...\n14.01.2018 14:46 Чоп этиш версияси\nОт минган чавандоз қиёфасидаги мағрурлик ва улуғворлик, кўзларидаги шижоат ва мардлик, вужудига сингган довюраклик ва ғалабага бўлган ишонч буюк аждодларимиз – Алпомиш, Жалолиддин Мангуберди, Амир Темур ва Заҳриддин Муҳаммад Бобурнинг пинҳоний сиймоларини эслатади.\nЧавандоз ва қорабайир зотли арғумоқнинг бир-бирига уйғунлиги тарихнинг не-не олатасир даврларида от сурган боболаримизни эслатади. Бугун фақатгина кўпкари майдонларида кўриниб турадиган афсонавий қорабайир отлари қадим замонларда улкан муҳорабалар тақдирини ҳал этгани маълум ҳақиқат.\nТоғ ва саҳро туташган, доимо қизғин савдо йўлида жойлашган, ҳарбий тўқнашувлар макони бўлган Ўрта Осиёда асрлар бўйи асл зотли тулпорлар етиштириш тажрибаси тўпланган. Аҳалтака, ёвмид ва қорабайир отлари ҳақли равишда жаҳон йилқичилигининг гавҳари ҳисобланади. Хусусан, қорабайирлар на тоғ, на даштни писанд қилади. Очлик ҳам, сувсизлик ҳам уларга пеш эмас. Изғирину жазирамага ҳам парво қилмай йўлнинг танобини тортиб бораверади, қорабайирлар учун масофанинг узоқ-яқинлиги аҳамиятсиз.\nФараз қилинг, куни билан 20 километр йўл юрган одам шу масофани отда тахминан бир соатда босиб ўтади. Бу бор ҳақиқиқат! Бироқ, отни ким ва қаерда хонакилаштиргани анчайин баҳсли масала.\nТарихчи олимлар бу масалада бир қарорга ҳамон келиша олгани йўқ. Бироқ, тарих отаси Ҳеродотнинг ёзишича, массагетлар асл тулпорлар етиштирган ва уларнинг арғумоқлари узоқ-яқин халқлар йилқичилигига ижобий таъсир кўрсатган. Хусусан, Шимолий Африкада кенг тарқалган отларда Ўрта Осиё арғумоқларининг белгилари борлиги аниқланган.\nТаъкидлаш керакки, қорабайирнинг пайдо бўлиши ўзбек халқининг тарихи билан узвий боғлиқ. Халқ селекцияси маҳсули бўлган ушбу зот ўзгарувчан табиий иқлим шароитларига мослашувчанлиги, чопқирлиги, кучлилиги билан ажралиб туради. Ташқи кўриниши эса ниҳоятда кўркам. Аждодларимиз отларини ҳам ўз ҳарактерларига қараб тарбиялашган. Қорабайир арғумоқлар дадил, чаққон, чидамли, мағрур, жасур, учқур, зийрак, садоқатли, эгасининг ҳақиқий дўсти, одатда, оиланинг тенг аъзосидир.\nБизнинг самовий тулпорларимизга кимларнинг кўзи ўйнамаган дейсиз. Эрон подшолари, юнон-македон аслзодалари, Хитой императорлари. ... Чин солномаларида қайд этилишича, Ўрта Осиё давлатларининг ўтроқ аҳолиси эрамиздан аввалги даврларда ҳам довруғи довон ошган арғумоқ отларни кўпайтириш билан шуғулланган.\nЕвропа киноларида кўргансиз: бўйинларини гажак қилиб, чиройли қадамлар билан юрган отларни. Бир қараб, ҳавасинг ҳам келади. Лекин лўкиллаб қадам ташлаётган отда ўтирган одамга осон эмаслиги ҳаёлингиз кўчасига кирмаган бўлса керак. Бундай йўртоқи отлар эгасини чарчатиб қўяди. Қорабайирлар эса сиёсат юриш қилолмаслиги рост. Чунки улар кўпроқ йўрға бўлади.\nЙўрға дегани шундайки, эгарининг устига бир коса сув қўйсангиз, текис йўлда бир томчисини ҳам тўкмай манзилга етказади.\nБундай отлар майда қадам ташласа ҳам, соатига бемалол 9-10 км йўл босади. Чўл ёки тоғ шароитида манзилга машинадан тезроқ етиб бориши мумкин. Қолаверса ичингиз тўкилмайди, чарчамайсиз. Бугунги кунда Ғарбий Европада қорабайирларнинг мана шу ҳислати кўпроқ манзур бўлаётган экан. Сайру саёҳат учун жуда бопда, бу йўрға отлар.\nҚорабайир юк ташишга мўлжалланган зотдор оғир отлардан қолишмайди, чопқирлик бобида эса тоза қонли учқур тулпорлар билан баҳс бойлашади. Х1Х асрда юртимизга келган сайёҳ Н. Северцов ўз эсдаликларида салт миниладиган қорабайир ҳақида алоҳида тўхталган: “Бу ажойиб от деярли ҳеч нима емай икки суткада 340 верст йўл босиб келган. Шунга қарамай ҳали ҳам бардам: дам пишқириб, довюрак эгасига ўйноқилайди, дам олдини кўтариб, орқа оёқларида туради ”.\nСайёҳнинг гапидан маълум бўладики, қорабайир кунига 170 верст йўл босган. 1 верст-1 километрдан кўпроқ демакдир. Араби бедовлар ҳам бир кунда 150-160 км масофа юрган, халос. Қолаверса, қорабайир отида ёғ метаболизми нисбатан кучли, яхши боқилса, қорнига ёғ тўплаб, кейин унинг ҳисобидан кунлаб емиш емай, сув ичмай йўл юраверади.\nҚорабайир дейилса, кўпчилик кўз ўнгига ранги қора от келади. Йўқ, қорабайир йилқи зотининг номи. Илмий адабиётларда айтилишича, “қорабайир” сўзи “хонаки от”, “жайдари от” маъноларини билдиради.\nЯна бир фикр: туркий элатнинг афсонвий ҳукмдори Алп Эр Тўнганинг форсча номи –Афросиёб. Бу сўз ҳам “қора отли киши” маъносини бериши илмий адабиётларда қайд этилган.\nФарғона наслли арғумоқлари ва уларнинг хитойдаги тақдири билан танишиш истагида бўлсангиз сайтимизни кузатиб боринг.


президентлик сайлови - xabar.uz\nСанъатни бутунлай тарк этганини маълум қилган Жаҳонгир Отажонов ўзининг навбатдаги мурожаатида навбатдаги Ўзбекистон президенти сайловига ўз номзодини қўймоқчи эканини билдирди.\nДебатлар авжига чиқди. Айрим номзодлар Жапаровнинг қарорларини бекор қилиш керак деб ҳисоблашмоқда\n28 декабр куни КТРКда президентликка номзодлар Бактибек Калмаматов, Клара Сооронкулова, Адахан Мадумаров, Канат Исаев, Канибек Иманалиев ва Аймен Касеновлар орасида дебат бўлган.\nТрамп президентликдан кетиш шартини маълум қилди\nТрамп журналистда Байденни ағдариб ташлашни режалаштираётгандек тасаввур уйғотган.\nСадир Жапаров президентлик сайлови санасини маълум қилди\nҚирғиз Республикаси президенти вазифасини бажарувчи Садир Жапаров муддатидан олдинги президентлик сайлови 2021 йилнинг 10 январида ўтказилишини тасдиқлади.\nРасман: Демократлар АҚШ президентлиги учун сайловда Байден номзодини илгари суришди\nУ праймеризга кўра, партия делегатларининг энг кўп овозини тўплади.\nПрезидентлик пойгаси: Трамп Байденга етай деб қолди\n2—5 июндаги сўровномада Байденни қўлловчилар 55 фоиз, Трамп сиёсати тарафдорлари эса 41 фоизни ташкил этганди.\nАллан Лихтман кунлик рейтинглар-у сўровномалар бир пулга қиммат деди.\nУшбу фикр АҚШ раҳбари билан журналист Геральдо Ривьера ўртасидаги радиоэшиттириш пайтида бўлиб ўтган суҳбат чоғида айтиб ўтилган.\nПольшада президентлик сайлови натижаси аниқ бўлди\nБугун, 13 июль куни Польша давлат сайлов комиссияси сайлов натижаларини расман эълон қилади.\nДоналд Трампнинг президентлик сайловларидаги рақиби расман маълум бўлди\nБайден учинчи маротаба уриниб кўради.


Украинада депутатларнинг дахлсизлиги бекор қилинди\n17 феврал 2020, Тошкент вақти: 05:49\nсентябр 03, 2019\nУкраниа парламенти - Верховная Рада.\nУкраина парламенти депутатлар дахлсизлигини бекор қилишни қўллаб овоз берди. Бу президент Володимир Зеленскийнинг коррупцияни тугатиш режаси йўлидаги муҳим қадам бўлди.\n3 сентябрь куни 373 депутат қонун лойиҳасини қўллаб овоз берди. Уч депутат овоз бермади, 28 депутат эса овоз беришда иштирок этмади.\nЗеленский янги қонун юқори лавозимли шахслар депутатларга тазйиқ ўтказишига йўл очиши ҳақидаги хавотирларга тўхталиб, аслида бундай бўлмайди, деган фикрни билдирди.\nПрезидент этиб сайланишидан олдин қизиқчи ўлароқ фаолият юритиб келган Зеленский Украинада коррупцияни қўпориб ташлашга бел боғлаган.\nИюль ойида Зеленскийнинг "Халқ хизматкори" партияси 450 ўринли парламентда 254 ўринни эгаллаб, ҳукмронликни қўлга киритди.\nҒарблик таҳлилчилар ва Зеленский тарафдорлари президент ва унинг парламентдаги ҳамкорлари ислоҳотларни муваффақиятли амалга оширишини кутиб, президент фаолиятини яқиндан кузатмоқдалар.\nУкраина олдидаги йирик муаммолар орасида эскирган электр ва газ тармоқлари, тўлиқ ишлаб чиқилмаган коррупцияга қарши қонунлар ҳамда олигархлар ҳукмронлигини айтиб ўтиш мумкин.\nНАТО Франция ядровий қуролларини альянс стратегияси марказига қўйиш чақириғини рад этди\nНАТО бош котиби Йенс Столтенберг, 13 февраль, 2020 йил, Брюссель\nНАТО бош котиби Йенс Столтенберг Франция президенти Эммануэль Макроннинг Франция ядровий қуролларини Европа мудофаа стратегия марказига қўйиш чақириғини рад этди.\nКотибнинг сўзларига кўра, АҚШ ва Британия қуроллари Европа Иттифоқини етарли даражада хавфсизлик билан таъминлайди.\n15 февраль куни Мюнхен хавфсизлик конференциясида сўзлаган Столтенберг:\n- Европа ядровий муҳофазага эга эканини ёддан чиқармаслигимиз керак. 28 ҳамкор давлат буни таъминлаб келади. Бу шунчаки ваъда эмас, балки ўнлаб йилдан бери мавжуд бўлган стратегиядир, — деди.\nСтолтенберг Франция ўта муҳим ҳамкор эканини ҳамда мамлакат ядровий қуроллари НАТОнинг умумий хавфсизлигини таъминлашда муҳим роль ўйнашини таъкидлади.\nМакрон Британия Европа Иттифоқини тарк этгани учун иттифоқ хавфсизлиги стратегиясини қайтадан кўриб чиқишга чорламоқда.\n"Брексит" ортидан Франция ядровий арсеналга эга ягона Европа Иттифоқи давлатига айланди. Макрон НАТОни қўллашини изҳор қилиб, бир вақтнинг ўзида Вашингтонга бўлган тобеликни озайтиришни исташини айтган.\nЎтган ҳафтада Макрон Европа давлатларини мудофаа харажатларини оширишга чорлади.\nФранция НАТО аъзоси бўлса-да, ўз ядровий қуролларини альянс ихтиёрига ўтказмаган. Париж ўз мустақил ядровий дастури борлигидан фахрланади. Германия эса Вашингтон ёрдами етарли эканини айтиб, Франция қуролларига таянишга қарши чиқиб келади.\nБосниядаги лагерда қолаётган муҳожирлар полиция билан тўқнашди\nБосниядаги лагерда яшаётган муҳожир, 14 февраль, 2020 йил\nБосния ва Герцеговинада лагерда ушлаб турилган юзлаб муҳожир полиция билан тўқнашди.\nХабарларга кўра, муҳожирлар лагердаги шароитлар ҳамда қўшни Хорватия полицияси уларга қарши куч ишлатганидан норозилик билдириб, лагерни тарк этишга уринган.\nҲодиса 15 февраль куни Босния ғарбидаги Мирал муҳожир лагерида содир бўлган. 700 кишига мўлжалланган лагерда айни дамда 1000 нафар одам ушлаб турилибди.\nГувоҳларнинг айтишича, полиция “Озодлик!”, “Пулимизни қайтаринг!”, “Бизни уришни бас қилинг!” дея ҳайқирган муҳожирлар билан тўқнашган, уларнинг айримларини қўлга олган.\nМуҳожирлар, шунингдек, лагердан 10 км масофада жойлашган Хорватия полицияси уларни калтаклагани, уст-бош ва телефонларини тортиб олганини айтиб, шикоят қилган.\nХорватия расмийлари чегарадан ўтишга уринган муҳожирларга қарши кескин куч ишлатилганини рад этди.\nБосния расмийларининг сўзларига кўра, 2019 йилда асосан Покистон, Афғонистон, Ироқ, Марокко ва Суриядан келган ва ғарбий Европага боришни кўзлаётган 50 мингга яқин муҳожир Босниядан ўтган.\nАйни дамда Боснияда 6 мингга яқин муҳожир лагерларда сақлаб турилибди.\nЗеленский октябрда Донецк ва Луганскда маҳаллий сайлов ўтказишга чорлади\nУкраина президенти Володимир Зеленский, 15 февраль, 2020, Германия.\nУкраина президенти Володимир Зеленский мамлакат шарқида тинчимаётган конфликтга қарамасдан, жорий йилнинг октябрида мамлакат бўйлаб, жумладан, Донецк ва Луганскда маҳаллий сайлов ўтказишга чорлади.\n15 февраль куни Мюнхен хавфсизлик конференциясида сўзлаган Зеленский ғарб давлатларини Киевни Россия дастаклаб келаётган айирмачиларга қарши курашда қўллашда чорлади.\n- Биламан, Украинадаги уруш — Европадаги уруш. Қрим аннексияси билан бошланган уруш Иккинчи жаҳон уруши қанча давом этган бўлса, ўшанча пайтдан бери тинчимаяпти. Тасаввур қилинг-а! — деди президент. - Бугунги кунда истагимиз Украина ҳудудлари бўйлаб, жумладан, Донецк ва Луганск регионларининг айрим ҳудудларида октябрь ойида маҳаллий сайлов ўтказишдир. Қрим ҳудудида ҳам айни нарсани амалга ошириш ниятимиз бор.\nЗеленский Донбасс аҳли “Украина ҳамда бутун дунё легитим деб тан оладиган сайловга муҳтож эканлигини” қўшимча қилди.\nЕвропада коронавирусдан биринчи ўлим қайд этилди\nЕвропада коронавирусдан биринчи ўлим холати қайд этилди. Францияда коронавирусга чалинган хитойлик сайёҳ вафот этган.\nФранция Соғлиқни сақлаш вазирлиги маълумотига кўра, 80 ёшли аёл коронавирус ўчоғи ҳисобланган Хубэй вилоятидан 16 январда келган ва 25 январда карантинга олинган бўлган.\nШу пайтгача Хитой ташқарисида коронавирусдан уч киши ҳалок бўлди. Ўлим холатлари Хонг Конг, Филиппин ва Японияда қайд этилди.\nХитойнинг ўзида эса коронавирус 1 ярим мингдан ортиқ одам ёстиғини қуритди.\nДунё бўйлаб 20дан ошиқ давлатда 59 мингдан кўп коронавирусни юқтириш ҳоллари қайд қилинди.\nЎзбекистонда эса, мамлакат Соғлиқни сақлаш вазирлигига кўра, коронавирусга чалинган беморлар йўқ.\nРоссия Сочи Олимпиадасида олган яна бир олтин медалдан маҳрум этилди\nРоссиялик биатлончи Евгений Устюгов антидопинг қоидаларини бузганликда айбланиб, спортдан икки йилга четлатилди.\nУстюгов пешобида допинг аниқлангач 2014 йил Сочи Олимпиадасида у билан бирга эркаклар эстафетаси мусобоқаларида қатнашган Россия терма жамоаси биатлончилари ҳам олтин медалдан маҳрум этилди.\nШундай қилиб, Россия термаси Сочи Олимпиадаси медаллар ҳисобидаги ғолибликни йўқотди.\nСпортчи 21 куни ичида халқаро спорт арбитражига қарор юзасидан даъво киритиши мумкин.\nУстюгов бу йил 35 ёшга тўлади. Шу билан унинг спортдаги карьераси тугагани ҳақида ёзмоқда Россия матбуоти.\n"Манчестер Сити" Европа кубоги ўйинларидан икки йилга четлатилди\nУЕФА "Манчестер Сити" футбол клубини икки йилга Европа кубоги ўйинларидан четлатди.\nБундан ташқари, клуб 30 млн евро миқдорида жаримага ҳам тортилди.\n"Манчестер Сити" 2012-2016 йилларда ҳомийлардан олган даромадларини ошириб кўрсатиб, лицензиялаш ва молиявий фэйр-плей қоидаларини жиддий тарзда бузган, дейилади УЕФА баёнотида.\n"Манчестер Сити" Британиядаги энг навқирон футбол клублардан саналади.\nКлуб Англияда олти марта чемпионликни қўлга киритган.\nПомпео “Толибон” билан музокараларда муҳим илгари силжиш борлигини билдирди\nАҚШ Давлат котиби Майк Помпео\nКейинги кунларда АҚШнинг “Толибон” ҳаракати билан тинчлик музокараларида “муҳим илгари силжиш” рўй берди¸ деб баëнот берди АҚШ Давлат котиби Майк Помпео.\nВашингтон дипломатлари раҳбарига кўра¸ Дональд Трамп Афғонистонда ўн йиллардан бери давом этаëтган урушга барҳам беришни мақсад қилган сўзлашувларни давом эттириш таклифини маъқуллаган.\n2001 йилдан бери АҚШ ҳарбийлари Афғонистонда қолмоқда.\nПайшанба куни АҚШ Мудофаа вазири Марк Эспер «Толибон» билан яқин ҳафталарда жанговар ҳаракатларни тўхтатиш борасида келишувга эришилганини билдирди.\nТрамп маъмурияти «Толибон» билан музокараларда жиддий муваффақиятга эришилгани ҳақида бундан олдин ҳам баëнот берган¸ аммо шунга қарамай Афғонистондаги жанговар ҳаракатлар тўхтамаган.\nАйни пайтда¸ «Толибон» вакили жума кунидан бошлаб жанговар амалиëтлар қисқариши¸ аммо ҳозирча уларни бутунлай тўхтатиш ҳақида гап бормаëтганини билдирди.\nҚирғизистонга Хитойдан яна 40 талаба қайтди\nХитойдан яна 40 нафар қирғизистонлик қайтди. Бу ҳақда Қирғизистон Соғлиқни сақлаш вазирлиги матбуот хизмати маълумот тарқатди.\nУлар Қозоғистон томонининг дастаги билан “Пекин-Олмаота” рейсида келишган. Қайтганларнинг ҳаммаси Урумчида таҳсил оладиган талабалардир.\nУлар ХХР билан чегаралар ёпилгани ва парвозлар бекор қилингани сабабли аввал харид қилинган чипталар билан келолмаётган эдилар.\nССВ маълумотига кўра, келганларнинг ҳаммаси карантинга жойлаштирилган ва барчасининг аҳволи яхши.\n“Келган фуқароларнинг ҳаммаси коронавирус инфекцияси бўйича текширувдан ўтказилади. Карантин вақтида келган шахслар билан фақат тиббиёт ходимларигина мулоқотда бўладилар”, дейилади вазирлик хабарномасида.\nБунгача Қирғизистон Хитойдан 200 дан зиёд фуқаросини олиб чиққан.\nАйни дамда Қирғизистонда коронавирус билан боғлиқ ҳолатлар аниқланмаган. Барча назорат-ўтказиш масканлари, Бишкек ва Ўшдаги аэропортларда санитар назорат ўрнатилган. Хитой билан чегарадаги НЎМлар вақтинча ёпилган, ҳаво қатнови тўхтатилган.\nНазарбоевнинг набираси оилавий жанжал сабаб Буюк Британиядан бошпана сўраганини билдирди\nНурсултон Назарбоев набиралари Ойсултон (чапда) ва Олтой билан. 1992 йил.\nҚозоғистон биринчи президенти Нурсултон Назарбоевнинг Лондонда яшаëтган набираси Ойсултон Буюк Британиядан бошпана сўради.\nОйсултон Назарбоев ўз Facebook саҳифасида оиласидан бўлаëтган босимлар сабаб шундай қарорга келганини ëзди.\nНазарбоев набираси Қозоғистон ва Россия ҳукуматлари ўртасидаги коррупцияга оид маълумотга эгалигини ҳам билдирди.\nУнинг айтишича¸ Қозоғистон гази ўртакаш компания орқали Газпромга сувтекинга сотилади ва ўртада ишланган пуллар “Путиннинг ҳамëни” бўлган шахслар билан бўлиб олинади¸ сўнгра бу миллионлар Сингапурдаги банк ҳисобларига ўтказилади.\nОйсултон Назарбоевга кўра¸ бу схемадаги ўртакаш компания Қозоғистонга 700 миллион долларга яқин пул беради ва бу пуллар холасининг эри Тимур Кулибоев ва ўзининг собиқ қайнотаси Кайрат Боранбоев томонидан бўлишиб олинади.\nОйсултоннинг айтишича¸ онаси Дариға Назарбоева ва унинг иккинчи эри Кайрат Шарипбоев бу контрактни ўз қўлига олишга уринмоқда¸ томонларнинг очкўзлиги боис¸ ўзи бу можаро марказига тушиб қолган.\nЎз оиласидаги бойлик талашуви ҳақида Британиянинг Times газетасига интервью берганини айтган Ойсултон Назарбоев¸ бунгача наркотик моддалар истеъмол қилиши ҳақидаги хабарлар билан жамоатчиликка танилган эди.\nХусусан¸ ўтган йил октябрь ойида 28 яшар Ойсултон Назарбоев маҳаллий суд томонидан Лондонда полицияга қилган ҳужуми учун шартли равишда бир йил озодликдан маҳрум қилиниб¸ жамоат ишларига жалб қилинган эди.\n"Назарбоев гиёҳванд моддалар таъсирида 5 июнь куни Ковент-Гарден туманида полиция ходимига ҳужум қилганликда, уларни уриб ва улардан бири Росс Сэмбрукни тишлаб олганликда айбдор, деб топилди”, деб ëзилган эди суд қарорида.\nБердимуҳаммедов Миллий хавфсизлик вазирини ишдан бўшатди\nГенерал Яйлим Бердиев (ўнгда)нинг кейинги тақдири номаълум бўлиб қолмоқда.\nТуркманистон президенти Гурбангули Бердимуҳаммедов мамлакат Миллий хавфсизлик вазири Яйлим Бердиевни лавозимидан бўшатди.\n22 январь кунги Давлат хавфсизлик кенгаши йиғинида Бердимуҳаммедов Бердиев рутбасини генерал-полковникдан генерал-майор даражасига туширган ва уни Хавфсизлик кенгаши котиби лавозимидан бўшатган эди.\nЎша мажлисда Бердиевга ишда йўл қўйган камчиликлар учун “сўнгги огоҳлантириш” берилган эди.\nЎтган йил ноябрь ойида туркманистонлик врач мамлакатдаги жинсий озчилик ҳаëти ҳақида Озодлик туркман хизматига берган интервьюси учун Миллий хавфсизлик вазирлиги томонидан қийноққа солинган эди.\nБу воқеа халқаро майдонда жиддий эътирозларга сабаб бўлгани ортидан Бердимуҳаммедов Миллий хавфсизлик вазирига огоҳлантириш берган эди.\nҲозирча Бердиевнинг кейинги тақдирига оид расмий маълумот берилмади.\n13 февраль куни Туркманистон давлат телеканаллари полковник Гурбанмурат Аннаевнинг янги Миллий хавфсизлик вазири этиб тайинланганини хабар қилди.\nТуркия президенти Россияни Идлибдаги тинч аҳолига ҳужум қилаëтганликда айблади\nИдлиб яқинидаги турк ҳарбийлари.\nТуркия президенти Ражаб Тоййиб Эрдўғон Россияни Суриянинг Идлиб вилоятидаги тинч аҳолига ҳужум уюштираëтганликда айблади.\nЭрдўғон шунингдек турк ҳарбийларига яна ҳужум қилган тақдирда¸ Сурия ҳукумат қўшинларига кескин жавоб ҳужуми берилажагидан огоҳлантирди.\nРоссия Мудофаа вазирлиги Эрдўғон баëнотини «ҳақиқатдан йироқ»¸ деб баҳолади.\nРоссия ҳарбийлари¸ Суриядаги террорчи гуруҳлар тинч аҳолидан жонли қалқон сифатида фойдаланиб келаëтганини қўшимча қилди.\nЖорий ҳафта бошида турк ҳарбийларининг Идлибдаги кузатув пунктига Сурия ҳукумат қўшинлари ўт очиши оқибатида ўндан ошиқ турк аскари ўлдирилди.\nАнқара Кремлдан ўз нуфузидан фойдаланиб Сурия президентини Идлибдаги ҳарбий амалиëтларни тўхтатишга кўндиришга чақирмоқда.\nХитойнинг Хубэй провинциясида коронавирусга чалинганлар сони бир кунда 10 баробарга кўпайди\nХитойлик врач иситма билан келган бемордан анализ олмоқда.\nХитойнинг Хубэй провинциясида коронавирусга чалинганлар сони 13 февралга келиб бир кун олдингига қараганда 10 баробарга кўпайди ва янги беморлар сони 15 мингга етди.\nБу ҳақда хабар қилган маҳаллий расмийларга кўра¸ кейинги 24 соат ичида коронавирусдан ўлганлар сони ҳам икки баравардан ошган ва 242 тага етган.\nБу рақамлар шу пайтгача қайд этилган ўртача кўрсаткичлардан анча баланддир.\n12 февраль куни Жаҳон соғлиқни сақлаш ташкилоти коронавирус инфекцияси тарқалиши сусайганини билдирган эди.\nКейинги 24 соат ичида вирусга чалинганлар сонининг кескин ошишини шарҳлаган Хитой соғлиқни сақлаш расмийлари уни касалликни диагностика қилиш методикасидаги ўзгариш билан изоҳлади.\nАйтилишича¸ хитойлик врачлар бошқа лаборатория анализлари натижасини кутмасдан¸ компьютер томографияси асосида вирусни дастлабки босқичда аниқлаш методикасини қўллашга ўтган.\nҲозирга келиб Хитойда коронавирусга чалинганлар сони 60 мингга етди.\nАшхобод мактабларида уяли телефондан фойдаланган ўқувчиларнинг ота-оналари жазоланмоқда\nАшхобод мактабларида уяли телефондан фойдаланган ўқувчиларнинг ота-оналари жаримага тортилаяпти.\nОзодлик туркман хизматининг Ашхободдаги мухбирларига кўра, сўнгги ҳафталарда пойтахтдаги иккита мактабда ўқувчиларнинг уяли телефондан фойдалангани аниқланиб, олиб қўйилган.\nМухбирнинг хабар қилишича, ўқитувчилар аввалига ўқувчиларни мактаб директорининг хонасига олиб боришади, директор чақируви бўйича етиб келган полиция ходимлари ўқувчиларни бўлимга олиб кетишади.\nПолиция бўлимида ўқувчилардан бундан буён мактабда уяли телефон ишлатмаслик борасида тилхат олинади, аммо олиб қўйилган телефонлар уларга қайтарилмайди. Бундан ташқари, ўқувчиларнинг ота-оналари жаримага тортилади.\n“Бўлимга ота-оналар чақирилади ва улардан 100 манат (расмий курс бўйича тақрибан 28,5 доллар - таҳр.) миқдорида жарима тўлаш талаб қилинади. Жарима "Халқбанк" бўлимида тўланади, 100 манатдан ташқари банк хизмат учун1 манат олиб қолади. Тўланганлик ҳақидаги квитанция зудлик билан полиция бўлимига олиб келиниши керак. Шундан кейингина олиб қўйилган телефонлар ота-оналарга қайтарилади”, дея хабар қилади Ашхободдаги мухбиримиз.\nОзодликнинг туркман хизмати мамлакат Таълим вазирлигидан бу борада расмий изоҳ ололмаган.\nЯнварь ойи ўрталарида мактабларга уяли телефон олиб келиш ва улардан фойдаланишни тақиқлаш аввалига пойтахт Ашхободда жорий қилинган, сўнгра бу каби чекловлар Балкан, Лебап ва Дашўғиз вилоятларига ёйилган. Чекловга уяли телефоннинг бола тарбиясига салбий таъсири сабаб ўлароқ келтирилган.\nХубэйда коронавирус қурбонлари сони 1300 нафардан ошди\nХитойнинг Хубэй вилоятида COVID-19 деб номланган коронавирусдан ўлганлар сони 1310 нафарга етди, касалликни юқтириб олганлар сони эса 48 минг кишидан ошди. Бу ҳақда вилоят гигиена ва соғлиқни сақлаш масалалари қўмитаси маълумот тарқатди.\nАйни пайтда хасталикдан 3441 киши соғайгани айтилмоқда.\nХабарларга кўра, Хитой армияси коронавирусга қарши кураш учун Уханга қўшимча 2,6 минг нафар ҳарбий шифокорни йўллаган. Вирус тарқалганидан бери армия бу шаҳарга 4 минг нафар шифокор ва ҳамшира юборган.\nХитой расмийлари вирус янада кенгроқ тарқалиши олдини олиш учун Хубэй вилоятини изоляция қилган.\nКоронавирусга чалиниш ҳолатлари Хитойдан ташқари яна 24 та давлатда қайд этилган.\nДемократик партиянинг Нью-Ҳампширдаги қурултойида 78 яшар Берни Сандерс ғолиб бўлди\nСенатор Берни Сандерс.\n2020 йилги президент сайловларида қатнашадиган ўз номзодини саралаш жараëнини бошлаган Демократик партиянинг шимол-шарқий Нью-Ҳампшир штатидаги қурултойи ( прамериз)да Берни Сандерс ғолиб бўлди.\n«Бу ғалаба Дональд Трамп сўнгининг бошланишидир»¸ деди ўз тарафдорларига қарата қилган чиқишида Сандерс.\nНью-Ҳампшир қурултойида индианалик номзод Пит Буттижич иккинчи ўринни эгаллади.\nҲозирга келиб¸ 78 яшар сўлчи Сандерс ва мўътадил сиëсатчи 38 яшар Буттижич партия қурултойида ҳозиргача умумиятла 9 тадан делегатга эга бўлди.\nУчинчи ўринни 6 делегат билан сенатор Эми Клобушар эгаллади. Демократик партиянинг етакчи номзодлари сифатида кўрилаëтган Элизабет Уоррен ва Жо Байденлар овоз қозона олмади.\nДелегатлар сони бўйича кичик бўлишига қарамай¸ Нью-Ҳампшир сайловолди кампаниясида муҳим ўрин тутади ва партия қурултойининг кейинги ривожига муҳим таъсир кўрсатади.\nДемократларнинг навбатдаги қурултойи 22 февраль куни Невада штатида бўлиб ўтади.\nДемократик партиянинг ялпи қурултойида партиянинг ягона номзоди сайланади ва бу номзод 2020 йил ноябрида ўтказиладиган навбатдаги президент сайловида Дональд Трампга рақиблик қилади.\nРоссия коронавирусга чалинган иккала беморнинг тузалиб¸ касалхонадан чиқарилганини билдирди\nКоронавирус инфекциясига чалингани аниқланиб¸ Забайкалье минтақаси касалхонасига ëтқизилган хитойлик турист тўлиқ тузалиб¸ касалхонадан чиқарилди.\nБу ҳақда Россия Соғлиқни сақлаш расмийлари маълум қилди.\nБундан олдин 11 февраль куни Қозоғистон билан чегарада жойлашган Тюмень касалхонасида даволанган хитойлик аëл талабанинг тузалиб¸ касалхонадан чиқарилгани хабар қилинган эди.\nИккала бемор билан алоқада бўлганлар ҳалигача карантинда сақланмоқда.\nКоронавирус эпидемияси бошланганидан кейин Хитойдан қайтган россияликларнинг аксари ҳозирда Тюменда карантинда сақланмоқда.\nРоссия ҳукумати коронавирус тарқалиши олдини олиш учун Хитойга авиақатновларни тўхтатди¸ қуруқлик чегараларини ҳам ëпиб қўйди.\nРоссия элчихонаси Хитой фуқароларига бизнес визаси беришни ҳам вақтинча тўхтатиб қўйди.\nМосквада полициячини ўлдирганликда айбланган қирғизистонлик 18 йилга қамалди\nМосква суди полиция ходимини ўлдирганликда айбланган қирғизистонлик Нурлан Муратов устидан ҳукм чиқарди. Бу ҳақда Озодликнинг қирғиз хизматига Муратовнинг адвокати Алексей Толстих маълум қилди.\nАдвокатга кўра, суд Муратовни айбдор, деб топган ва 18 йилга озодликдан маҳрум қилиш ҳақида ҳукм чиқарган.\nАввалроқ адвокат тергов чоғида ҳимоясидаги шахснинг айбини исботловчи далил топилмаганини айтган ва суд оқлов ҳукмини чиқаришига умид билдирган эди.\n2018 йил сентябрида Москва метросининг “Курская” бекатидаги хоналардан бирида 23 ёшли полиция ходими Андрей Райскийнинг жасади топилганди. Унинг бошидан ўқ егани туфайли ҳаётдан кўз юмгани аниқланган. Бу жиноят гумонланувчиси сифатида 42 ёшли Нурлан Муратов ушланган.\nН.Муратов полициячи уни ҳужжатини текшириш учун тўхтатганини, кейинроқ хонага кириши билан ўқ овозини эшитганини таъкидлаган.\nЎш вилоятининг Қорағулжа туманида туғилган Нурлан Муратов 2006 йилдан бери пул топиш мақсадида Россияда ишлаётган эди. 2008 йили у Оренбургда Россия ватандошлигини олган. Сўнгги пайтларда у хотини ва ака-укалари билан Москвада ишлаётган эди.\nТожикистонлик 46 нафар талаба Ухандан эвакуация қилинди\nЯнги турдаги коронавирус тарқалганидан бир ой ўтиб тожик расмийлари 46 нафар тожикистонликни Хитойнинг Ухан шаҳридан олиб чиқди. Уларни “Сомон Эйр” авиаширкатига тегишли учоқ 11 феврал куни мамлакатга олиб келди.\nРасмийларга кўра, Ухандан келганларнинг барчаси, шу жумладан, йўловчиларга ҳамроҳлик қилган шахслар – тиббиёт ходимлари, Фавқулодда вазиятлар ва фуқаро мудофааси қўмитаси ходимлари, самолёт экипажи икки ҳафта карантинга жойлаштирилган.\nСоғлиқни сақлаш вазирлиги матбуот хизматининг маълум қилишича, қайтарилганларнинг ҳаммаси Варзоб туманидаги “Харангон” санаторийсида карантинда бўлади.\nСоғлиқни сақлаш вазири муовини Мирҳамуддин Камолзода Хитойдан келган тожикистонликларда коронавирус инфекцияси аломатлари аниқланмаганини билдирди. Аммо, мулозимга кўра, Жаҳон соғлиқни сақлаш ташкилотининг тавсиясига биноан улар икки ҳафта мобайнида карантинда бўлишлари лозим.\nССВ маълумотига мувофиқ, бугунги кунда 900 чоғли киши Хитойдан Тожикистонга келган – уларнинг ҳаммаси шифокорлар назоратида карантинда бўлиб туришибди.\nШу билан бирга айрим талабаларнинг ота-оналари фарзандлари Уханда қолдирилгани юзасидан ташвиш изҳор қилганлар.\nТожикистон ТИВ ахборот департаменти ҳарорати юқори бўлган етти нафар тожикистонлик парвозга қўйилмагани, ҳозир улар шифокорлар назоратида эканини тасдиқлаган. Яна уч киши ўз истагига кўра ватанга қайтишни хоҳламаган.\n11 феврал куни Озодликнинг тожик хизмати журналистлари Варзобдаги “Харангон” санаторийсига йўл олганлар, аммо муассаса қўриқчилари ҳудудга ҳеч кимни киргизмаган.\nАввалроқ коронавирус маркази бўлган Хитойнинг Ухан шаҳридаги тожик талабалари бир неча бор Тожикистон ҳукуматига мурожаат қилиб, расмийлардан ўз ҳаёти ва соғлиғи учун хавфли бўлган бу шаҳарни тарк этишда ёрдам беришни сўраган эдилар.\nфеврал 11, 2020\nУкраина президенти ўз маъмурияти раҳбарини ишдан бўшатди\nУкраина президенти офисининг янги раҳбари этиб Андрей Ермак тайинланди.\nУкраина президенти Володимир Зеленский ўз маъмурияти – президент офиси раҳбари Андрей Боҳданни лавозимидан озод қилди.\n11 февраль куни президент расмий сайтида эълон қилинган фармонга мувофиқ¸ Боҳдан ўрнига президент ëрдамчиси бўлиб ишлаб келган Андрей Ермак тайинланди.\nҲозирга қадар ташқи сиëсат масалалари билан шуғулланиб келган Ермак¸ асирларни айирбошлаш бўйича Россия билан музокараларни бошқарган¸ ўтган йил декабрида Парижда Россия билан "Нормандия формати"да ўтказилган сўзлашувларга тайëргарликни мувофиқлаштирган.\nАндрей Ермак номи АҚШ президенти Дональд Трамп хусусий адвокати Рудольф Жулиани билан ҳам боғлиқ ҳолда матбуот тилига тушган.\nТрамп устидан ўтказилган импичмент жараëнида Жулианининг 2020 йилги президент сайловларида Трампга асосий рақиб бўлиши кутилган демократ Жозеф Байденга қарши компромат тўплаш мақсадида айнан Ермак билан ҳам учрашгани маълум бўлди.\nЎтган йил май ойида Зеленский Андрей Боҳданни ўз маъмурияти раҳбари этиб тайинлаганида унинг қудратли олигарх Игорь Коломойскийга яқинлиги кескин танқидларга учраган эди.\nКоронавирусдан ўлганлар сони 1000дан ошди\nЯпония қирғоқларида қолаëтган Diamond Princess кемасидаги 3700 одамдан 130 тасида коронавирус борлигини аниқланди.\n11 февралга келиб¸ жаҳон бўйлаб коронавирус инфекциясидан ўлганлар сони 1000 дан ошди. Бу ўлимнинг1016 таси Хитойда¸ иккитаси ундан ташқарида қайд этилди.\nКейинги 24 соат ичида коронавирусга чалинганлардан 108 таси вафот этди ва бу эпидемия бошланганидан бери қайд этилган энг юқори кўрсаткичдир.\nАйни пайтда¸ коронавирусга янги чалинганлар сони камайгани кузатилмоқда. Кейинги бир сутка давомида 2500 одамнинг коронавирус юқтиргани қайд этилди. Бу эса¸ олдинги кунга нисбатан 600 тага камдир. Ҳозиргача коронавирусга чалинганлар жами сони 42 500 дан ошди¸ улардан 4000 дан ошиғининг тўлиқ тузалиб кетгани айтилмоқда.\nКоронавирусга чалинган ва ўлганларнинг аксарияти Хитойнинг Хубэй минтақасидан. Вирус тарқалишига қарши курашни тўғри ташкил қилмаганлик учун сешанба куни бу провинция партия котиби ва соғлиқни сақлаш қўмитаси раҳбари ишдан олинди.\nХитой ташқарисида коронавирусга чалинганлар сони 319 тага етди.\nУлардан 130 таси Япония қирғоқларида қолаëтган Diamond Princess круиз кемасида қайд этилган. Кемада карантин эълон қилингани боис¸ унинг бортидаги 3700 нафар одам уни тарк эта олмаëтир.\nҲозирча Россияда коронавирусга чалинган икки бемор борлиги айтилмоқда. Россия Соғлиқни сақлаш вазирлиги¸ иккала беморнинг ҳам тузалиб¸ яқинда касалхонадан чиқарилишини билдирди.\nҲозирча Марказий Осиë давлатларида коронавирусга чалинганлар қайд этилгани ҳақида маълумот йўқ.\nАлишер Усмонов Олимпия қўмитасига тарихий ҳужжатни ҳадя қилди\nМиллиардер Алишер Усмонов.\nАсли ўзбекистонлик миллиардер Алишер Усмонов замонавий Олимпия ўйинлари асосчиси Пьер де Кубертен нутқи қўлёзмасини сотиб олиб, Лозаннадаги Олимпия музейига совға қилди. Бу ҳақда Reuters агентлиги хабар қилади.\n1892 йилга оид бўлган 14 саҳифали қўлёзма 2019 йил декабрида Нью-Йоркдаги Sotheby’s кимошдисида 8,8 миллион долларга сотиб олинган, аммо харидорнинг исми ошкор қилинмаганди.\nХалқаро олимпия қўмитаси президенти Томас Бах қўлёзмани қабул қилиб оларкан, “Бугун биз тарихий кунга гувоҳ бўлиб турибмиз”, деди.\nЗамонавий Олимпиада ўйинларининг биринчиси 1896 йили Юнонистон пойтахти Афинада бўлиб ўтган. Бу ўйинларнинг ўттиз иккинчиси бу йил ёзда Япония пойтахти Токиода бўлиб ўтиши кутилмоқда.\nForbes маълумотига кўра, сарвати 12,5 миллиард АҚШ долларига тенг бўлган Алишер Усмонов Россиядаги энг бадавлат кишилардан бири бўлиб ҳисобланади.\nТуркман расмийлари манат курсини ўзгартиришни режалаяпти\nАшхободдаги банклардан бири.\nТуркманистон ҳукумати миллий валюта бўлган манатнинг Америка долларига нисбатан курсини ўзгартирмоқчи. Бу ҳақда Озодликнинг туркман хизматига Туркманистон Марказий банкида ишлайдиган манба маълум қилган.\nИсми ошкор этилишини истамаган манбага кўра, туркман манатининг янги курси бўйича 8-10 манат 1 АҚШ долларига тенг бўлади.\nТуркманистон Марказий банки 2015 йилда 1 АҚШ доллари қийматини 3,5 манат қилиб белгилаган ва бу курс ўшандан бери ўзгармай келади. Нақд валюта айирбошлаш мамлакатда 2016 йил январидан бери тақиқланган.\nОзодликнинг Туркманистондаги мухбирларига кўра, 10 февраль куни Лебап вилоятида 1 доллар қўлдан 20,2 манатга сотиб олинган.\nБугунги кунда АҚШ долларининг қора бозордаги баҳоси расмий курсдан беш баробар қиммат туради. Туркманистонда долларнинг "қора" курси 2018 йил ёзида тарихий юксак даражага чиқди ва 30 манатгача кўтарилди.\nМамлакатда нақд валюта конвертацияси 2016 йилдан буён расман тақиқланган. Шу тариқа хорижда ишлаб топилган валютани конвертация қилиш учун яширин тарзда айирбошлаш меҳнат миграцияси ҳисобига кун кечирадиган аҳоли учун ягона йўл бўлиб қолган.\nСўнгги икки йил ичида валютани давлат курси бўйича айирбошлашда аҳоли учун нақд бўлмаган конвертация имкониятлари яратилди, бунинг учун аҳоли пул маблағларини мамлакат ичкарисида банк ҳисобларига туркман манатида қўяди, кейинчалик уларни хорижда чет эл валютасига айирбошлашлари мумкин бўлади. Аммо 2017 йилдан Туркманистон Ташқи иқтисодиёт банки ўз мижозлари учун нақд пул олиш ва хорижда чет эл валютасида нақд пулсиз амалиёт ўтказишда айрим чекловларни жорий қилган.\nфеврал 10, 2020\nҚозоғистон президенти этник тўқнашув юзага чиққан Жамбул ҳокимини ишдан олди\nЭтник асосдаги зўравонликлардан жон сақлашга уринган дунганлар Қирғизистон чегарасига ëпирилди.\nҚозоғистон президенти Қасим-Жомарт Тоқаев ҳафта охирида миллий асосда қонли низо юзага чиққан жанубий Жамбул вилояти ҳокими Асқар Мирзаахметовни ишдан бўшатди.\nВилоятнинг Қўрдай туманидаги қатор қишлоқларда 7 февраль куни маҳаллий қозоқлар ва дунганлар ўртасида юзага чиққан этник можаро оқибатида 10 одам ўлди¸ 100 дан ошиғи жароҳатланди.\nЗўравонликлар пайтида 30 та уй¸ 15 тижорий иншоот ва 23 дан ошиқ машинага зиëн етказилди. Бу воқеалар ортидан ҳокимият идоралари туманда фавқулодда ҳолат жорий этишга мажбур бўлди.\nПрезидент фармони билан Жамбул вилояти ҳокимининг ижтимоий масалалар бўйича ўринбосари ва Қардай туман ҳокими ҳам лавозимидан бўшатилди.\nАйни пайтда Ички ишлар вазири Жамбул бошқармаси ва Қордай туман ИИБ бошлиғини ишдан олди.\nИдлибдаги отишмада турк армиясининг беш аскари ўлдирилди\nШу кунларда Идлиб Сурия ҳукумат қўшинлари ва қуролли мухолифат ўртасидаги жанг майдонига айланган.\nСурия шимол-ғарбидаги Идлиб шаҳрида ҳукумат қўшинлари билан юзага чиққан отишма оқибатида беш турк ҳарбийси ўлдирилди. Бу ҳақда Туркия Мудофаа вазирлиги хабар тарқатди.\nАйтилишича¸ турк армиясининг Сурия ҳукумат қўшинлари ва қуролли мухолифат билан уруш чизиғи яқинида жойлашган Тафтаназ авиабазасидаги кузатув пункти ўққа тутилган. Айрим хабарларга кўра¸ турк ҳарбийлари Сурия ҳукумат қўшинлари позициясига ракеталардан ҳужум қилган.\nАйни пайтда бугун Анқарада Сурия ҳукумат армияси ҳужум уюштираëтган Идлибдаги вазият бўйича Россия-Туркия музокараларининг навбатдаги давраси бошланди. Сўзлашувларда иккила давлат ҳарбийлари қатнашмоқда.\nРоссия Сурия урушида Башар Асад ҳукуматини қўллаб-қувватлаëтган бўлса¸ Туркия унга қарши курашаëтган айрим қуролли гуруҳларни қўлламоқда.\nИккала давлат Идлибдаги сулҳ келишуви ижросини кафолатлашни зиммасига олган бўласа-да¸ бу сулҳга амал қилинмаяпти.\nРоссия-Туркия музокараларининг шанба кунги давраси самарасиз тугади. Душанба кунги сўзлашувларда ҳам муросага эришилмаса¸ расмий Анқара таъкидича¸ масала икки давлат президенти даражасида кўриб чиқилади.\nАрманистонда конституцияга ўзгартиш киритиш масаласида референдум ўтказилади\nНиколь Пашинян Олий суддаги 7 ҳакамни ишдан бўшатиш учун референдум ўтказишга қарор қилди.\n2020 йилнинг 5 апрель куни Арманистонда мамлакат конституциясига ўзгартиш киритиш бўйича умумхалқ референдуми ўтказилади.\n9 февраль куни президент Николь Пашинян бу ҳақдаги фармонга қўл қўйди.\nУч кун олдин арман парламенти 2018 йилги норозилик намойишларидан олдин Олий судга тайинланган 9 ҳакамдан еттитасини лавозимидан бўшатиш учун конституцияга тузатиш киритиш ҳақдаги ҳужжатни қабул қилди.\nБу норозилик намойишларидан сўнг ҳокимиятга келган Пашинян партияси парламентда кўпчиликни ташкил этади. Конституцияга киритилиши кўзда тутилган ўзгартишга кўра¸ бўшатиладиган 7 нафар ҳакам ўрнига янги судьяларни парламент мақуллайди.\n“5 февраль куни биз Инқилобга “ҳа” деймиз¸ Озодликка “ҳа” деймиз ва коррупция юзига эшикни ëпамиз”¸ деб ëзди ўз Facebook саҳифасида Пашинян.\nАрман президентига кўра¸Олий судга халқ инқилобига қадар тайинланган аввалги ҳокимият қолдиқлари¸ судлар мустақиллигига қаратилган ислоҳотларга тўсқинлик қилмоқда.\nПашинян мухолифлари эса¸ унинг судларни ўз назоратига олиш уринишида айбламоқда.


December 3, 2019 – Istemol\nDecember 3, 2019 administemolComments Off on 4.700.000 сўмлик «Смарт» телевизор сифатсиз экан!\nDecember 3, 2019 administemolComments Off on Истеъмолчини қийнаган яна бир муаммо\nЧирчиқ шаҳрида яшовчи истеъмолчи Х.Ш. маиший техника дўконидан “Бирюса”-134 русумли музлатгични 3.200 000 сўмга сотиб олган. Истеъмолчига музлатгичга тегишли бўлган кафолат талони ва бошқа техник ҳужжатлар топширилган. Қисқа фурсатда музлатгич яроқсиз холга келган. Истеъмолчи бу ҳақида дўкон сотувчиларига мурожаат қилган, сотувчи сервис хизмати ходимларини жўнатишини айтган. Музлатгични техника устаси келиб олиб кетган. Сотувчи ва уста […]


Сирдарёда бир кун: Корхона ичидаги кичик...\n02.08.2019 19:45 0 2017\nЎзбекистон Журналистлар ижодий уюшмаси томонидан Сирдарё вилоятига медиатур ташкил этилди. Унга 40дан ортиқ оммавий ахборот воситалари ходимлари этилди.\nМедиатур доирасида журналистларнинг илк манзили Сирдарё туманидаги «Сирдарё Универсал Ойна» МЧЖ бўлди. 2018 йил 1 июнда фаолиятини бошлаган ушбу корхонада фармацевтика ва озиқ-овқат саноати учун шиша идишлар ишлаб чиқарилади. Гуриллаб ёниб турган олов тафтида турфа хил шаклда шиша идиш тайёрлаш техникасини ўзлаштирган, асосан ёшлар меҳнат қилаётган корхона қисқа муддатда вилоятдаги йирик экспортёрлардан бирига айланди. Ишлаб чиқаришда юз фоиз ўзимизнинг хом ашёдан фойдаланилмоқда.\n60дан зиёд маҳсулот турлари ишлаб чиқариладиган «Пенг-шенг» Ўзбекистон-Хитой қўшма корхонаси вилоятда ишлаб чиқариш ҳажми катталиги билан алоҳида ўринган эга. Корхона ҳудудида сўлим боғ, ўзбек ва хитой болалари аҳил-иноқликда тарбияланаётган 30 ўринли мактабгача таълим муассасаси бор.\nУшбу масканда таълим-тарбия жараёнлари ўзбек, рус, инглиз ва хитой тилларида олиб борилади.\nКафел ишлаб чиқаришга мўлжалланган цех, иссиқхоналар ташкил этилган.\nКорхонага тегишли пахта далаларидаги бир туп ғўзада 50-55 дона ҳосил нишоналари бор. Деҳқонларнинг ҳали нишоналар сони яна 14-15 донага ортишига ишончи комил. Томчилатиб суғоришда республикамиз бўйича энг яхши тажрибага эга деҳқонлар ҳосил чўғи баракали эканлигидан хурсанд.\nПештоқига «Пенг-шенг» кўргазма савдо уйи деб ёзилган бинода қўшма корхонада ишлаб чиқиладиган деярли барча маҳсулот турларида намуналар намойиш этилган. Савдо маркази, банк сингари бир қатор хизмат кўрсатиш шохобчаларидан иборат ушбу кенг ва баҳаво манзилни кичик шаҳарча десак, тўғри бўлади.\nМирзаобод тумани марказида ташкил этилган Рақамли технологиялар ўқув маркази ҳар доим замонавий компьютер технологиялари борасида билимларини бойитаман деган ёш ўғил-қизлар, ўсмирлар, аёллар, турли соҳа вакиллари билан гавжум. Гулчеҳра Умрзоқова ҳам шундай изланувчан муаллимлардан бири экан. У биз билан суҳбатда 20 йилдан буён тумандаги 22-мактабда бошланғич синф ўқувчиларига дарс беришини, ўқув марказига ҳам бир гуруҳ ўқувчилари билан келиб, компьютер сабоқларини ўрганаётганлигини айтди.\n«Сайхун планет» ёшлар ва савдо марказида яратилган шарт-шароитлар пойтахтимиздаги кўнгилочар мажмуалардан асло қолишмайди. Салқин ва шинам бино, замонавий аттракционлар болаларга завқ бағишлаяпти. Ушбу мажмуа «Ташаббус-2019» кўрик-танловининг вилоят ғолиби, республика босқичида «Энг яхши тадбиркор» номинанти Хуршид Шарипов томонидан банкдан олинган 21,3 млрд. сўм кредит ҳамда тадбиркорнинг 14,5 млрд. сўм шахсий маблағи ҳисобига бунёд этилган. 28 та янги ишчи ўрнига эга мажмуа дам олиш кунларисиз эл хизматида.\nВилоят ҳокимлигининг шундоқ ёнгинасида бунёд этилган «Қабуллар уйи». Сирдарё вилоят ҳокими Ғофуржон Мирзаев медиатур иштирокчилари билан ушбу «Қабуллар уйи»да учрашди.\n«Ховос сити» Ховос туманидаги 42 гектарлик ерда бунёдкорлик ишлари қизғин олиб борилаётган манзил. Ушбу лойиҳага асосан маҳаллий ҳокимият ва бошқарув органлари, Давлат хизматлари агетлиги, тижорат банклари, турар-жойлар, мактаблар, истироҳат боғи, Хотира майдони, кутубхона, китоб дўкони, кинотеатр, деҳқон бозори, савдо ва маиший хизмат кўрсатиш шохобчалари қурилиши режалаштирилган.\nШунингдек, вилоятда ташкил этиладаиган 32 та тикувчилик ва тўқимачилик корхоналарининг иккитаси айнан шу шаҳарча ҳудудида йўлга қўйилади. Айни кунларда янги марказда 30 та кўпқаватли уйлар қуриляпти. Шундан 20таси Ховосда илк бор қад ростлаётган 5 қаватли уйларни ташкил этади. Уларда икки ва уч хонали 760 та хонадон бўлиб, шундан 600 таси арзон уйлардир.\nБугунгача эски Ховос шаҳарчасида 78 та кўпқаватли уйлар таъмирланиб, чор атрофда ободонлаштириш ишлари олиб борилди. 100та объектнинг архитектуравий қиёфасини ўзгартириш, янгилаш ишлари бошлаб юборилган. 46 километрли туман марказий кўчалари, янги қурилаётган кўпқаватли уйларга кириш ва ички йўлаклар ва ички йўлларни таъмирлаш, асфальтлаш ишлари давом этмоқда.\nСув қувурлари тортиш, трасформаторлар ўрнатиш, кўчаларга замонавий ёритгич чироқлар ўрнатиш ишлари ҳам ўз навбати билан амалга ошириляпти. Ховосликлар ҳадемай обод, барча қулайликлар яратилган замонавий шаҳарчага эга бўладилар.\nТадбир доирасида журналистлар нигоҳидаги сўнгги манзил Ҳалима Худойбердиева номидаги ижод мактаби бўлди. 150 ўринга мўлжалланган ушбу мактабга қабул жараёнлари бошлаб юборилган. Республикамизда ягона ижод мактаби сифатида бунёд этилаётган ушбу мажмуа ёшларимизнинг адабиёт борасида билимларини ошириш, илм уфқи кенг ёшлар сифатида улғайишига хизмат қилади.\nМедиатур иштирокчилари Сирдарё мисолида юртимизда олиб борилаётган бунёдкорлик ишларининг бир намунаси гувоҳи бўлишди. Янгиланиб яшариб, кундан-кун чирой очиб бораётган юртимизнинг узоқ манзиллари, шаҳру қишлоқлари, юртдошларимизнинг ҳаёт тарзи билан танишди, мулоқотда бўлди. Бу қайноқ лавҳалар ва таасуротлар, албаттта, ўз навбати билан кўзимиздан сўзимизга кўчади.


268. (282). Жаририйдан ривоят қилинади:\n«Ким мўминни оч ҳолда учратиб, унга таом бериб тўйдирса ва сув бериб чанқоғини қондирса, албатта жаннат эшикларининг биридан киритилади».\nШарҳ: Оч ёки ташна биродарига хайр-эҳсон қилиш, қорнини тўйдириш, чанқоғини қондириш банданинг жаннатдаги эшикларнинг биридан киришини таъминлайдиган даражадаги улуғ солиҳ амал ҳисобланар экан. Шунинг учун ҳар бир мўмин-мусулмон садақага катта эътибор бериши, муҳтожларнинг ҳолидан хабар олиб туриши лозим.\n«Қайси бир мусулмон кийими йўқ мусулмонга кийим кийдирса, Аллоҳ унга жаннатнинг яхши кийимларидан кийгизур. Қайси бир мусулмон қорни оч мусулмонга таом берса, Аллоҳ уни жаннат мевалари ила таомлантирур. Қайси бир мусулмон сувсиз, чанқаган мусулмонга сув берса, Аллоҳ азза ва жалла уни «раҳийқи махтум»дан сероб қилур», дедилар».\n«Раҳийқи махтум» – жаннат шаробидир.\nУшбу ҳадисда инсон ҳаётида доимий равишда эҳтиёж тушиб туриладиган уч нарса – кийим, таом ва шароб ҳақида сўз кетмоқда. Ушбу уч нарсадан бошқа нарсалари йўқ одам ўзини унча муҳтож сезмайди. Аммо кийгани кийими йўқ одам қай аҳволга тушишини ўйлаб кўринг-а! Егани таоми йўқ, ичгани шароби йўқ одамнинг ҳолатини тасаввур қилиб кўринг-а! Шунинг учун ҳам Ислом таълимотларида ушбу уч нарсага алоҳида эътибор берилган. Бу масала жуда кўп оят ва ҳадисларда баён этилган. Бу таълимотлардан қорни очга таом бериш масаласи мусулмонлар томонидан ҳаётга қандай татбиқ этилгани билан қисқача танишиб чиқайлик:\n«Набий соллаллоҳу алайҳи васалламнинг ғарро деб аталадиган жомлари бор эди. Уни тўрт киши кўтарар эди. Чошгоҳ пайти кирганда чошгоҳ намози ўқилди. Ҳалиги жомни келтиришди. Унда сарийд номли таом пиширилган эди. Унинг атрофига айланиб ўтиришди. Кўпайиб кетишгани сабабли чўккалаб ўтиришди. Бир аъробий: «Бу қандай ўтириш?» деди. Шунда Набий соллаллоҳу алайҳи васаллам:\n«Аллоҳ таоло мени карамли банда қилган, мени жабрчи, қайсар қилмаган, – дедилар ва гапларида давом этиб: – Атрофидан олиб енглар, ўртаси турсин, барака бўлади», дедилар.\n«Жаъфар ибн Абу Толиб мискинларга энг кўп яхшилик қиладиган одам эди. Бизни олиб бориб, уйида бор нарсасини бизга егизар эди. Ҳатто баъзи вақтларда ёғ халтани олиб чиқиб, ёриб берарди, биз уни ялар эдик».\n«Расулуллоҳ соллаллоҳу алайҳи васаллам учун таом қилдим. Ул зотни айтиб келгани борсам, бир тўп одамнинг ичида ўтирган эканлар. Ул зотнинг тўғриларига ўтиб, имо қилдим. Ул зот менга:\n«Йўқ», дедим. Ўрнимда жим туравердим. Ул зот менга қараган эдилар, имо қилдим.\n«Йўқ», дедим. Икки-уч марта шундай қилганларидан кейин:\n«Ҳа, улар ҳам», дедим. Аслида у зот учун озгина нарса қилган эдим. У зот келдилар. Улар ҳам келишди. Ейишди. Ортиб ҳам қолди».\n«Абдуллоҳ ибн Умар розияллоҳу анҳу фақат мискинлар билангина таом ер эдилар. Ҳаттоки бу нарса у кишининг жисмига ҳам зарар қилган эди. Хотинлари у кишига хурмодан бир нарса тайёрлаб берарди».\n«Ибн Умар розияллоҳу анҳу тушлик ёки кечки овқат қилсалар, атрофларига етимларни тўплаб олар эдилар. Бир куни тушлик қилаётиб, бир етимга одам юборсалар, у жойида йўқ экан. Ибн Умарнинг таомнинг кетидан ичадиган ширин ичимлиги бор эди. У киши тушликни тамомлаб, ширин ичимликни ичмоқчи бўлиб турган эдилар, ҳалиги етим келиб қолди. Ибн Умар ичимликни унга бериб:\n«Ол буни, менимча зарар кўрмадинг», дедилар.\n«Уни нима қилай?! Қачон унинг учун таом тайёрласак, албатта бировни олиб келиб едиради», деди.\nСўнгра аёл Ибн Умар масжиддан чиққанида йўлида ўтирадиган мискинларга таом юборди ва:\n«Фалончи, фистончиларни чақириб келинглар», дедилар. Хотинлари уларга ҳам таом юбориб: «Агар чақирса, келманглар», деб айтиб қўйган эди. Ибн Умар:\n«У киши Расулуллоҳ соллаллоҳу алайҳи васалламга мия тўлдирилган лаганни олиб келди. Ул зот соллаллоҳу алайҳи васаллам:\n«Сизни ҳақ ила юборган Зотга қасамки, сизни бир мияга тўйғазай деб, қирқта туя сўйган эдим», деди.\nНабий соллаллоҳу алайҳи васаллам ундан едилар ва унинг ҳаққига дуо қилдилар».\n«Хандақ куни, хандақ кавлаб турганимизда жуда қаттиқ нарса чиқиб қолди. Набий соллаллоҳу алайҳи васалламнинг ҳузурларига келиб, «Хандақда жуда қаттиқ жой чиқиб қолди», дейишди. Ўша жойга сув сепдик. Шунда у зот соллаллоҳу алайҳи васаллам:\n«Мен тураман», деб ўринларидан турдилар, қоринларига тош боғлаб олган эдилар. Уч кундан буён бирор нарса татимаган эдик. Набий соллаллоҳу алайҳи васаллам чўкични олдилар ва уч марта «Бисмиллаҳ»ни айтдилар-да, бир урдилар, ҳалиги жой қум бўлиб оқиб кетди. Мен: «Эй Аллоҳнинг Расули, менга уйга изн беринг», дедим. Изн бердилар. Хотинимга:\n«Набий соллаллоҳу алайҳи васалламни бир ҳолда кўриб, чидаб туролмадим, егулик нарсанг борми?!» дедим.\n«Менда бир оз арпа билан бир улоқчадан бошқа нарса йўқ», деди. Улоқчани сўйдим. Арпани янчдим. Гўштни декчага солдик. Хамир кўпчиб, декчадаги таом пишай деб қолганда Набий соллаллоҳу алайҳи васалламнинг ҳузурларига келдим ва:\n«Озгина таомим бор. Эй Аллоҳнинг Расули, бир ёки икки кишини олиб юринг», дедим. Ул зот:\n«Кўп ва покдир. Сен у(хотининг)га айт, мен боргунимча декчани туширмай, нонни тандирдан узмай турсин», дедилар. Сўнгра одамларга:\n«Қани, туринглар», дедилар. Муҳожир ва ансорлар туришди. (Жобир) хотинининг олдига бориб:\n«Ишинг чатоқ! Расулуллоҳ соллаллоҳу алайҳи васаллам муҳожирлар, ансорлар ва улар билан бирга бўлганларни олиб келяптилар», деди.\n«Киринглар, шошилиб, сиқилишманглар», дедилар Расулуллоҳ соллаллоҳу алайҳи васаллам ва нон синдириб, устига гўшт қўйиб, саҳобаларга тақдим қила бошладилар. Ҳар гал нарса олганларидан кейин декча билан тандирнинг оғзини беркитиб қўярдилар. Одамлар тўйиб бўлгунча нон узиб, гўшт олишда давом этдилар. Сўнг аёлга:\n«Абу Барза розияллоҳу анҳунинг дошқозони бор эди. Эрталаб бир дошқозон, кечқурун бир дошқозон сарийд пишириб, бева-бечора ва етимларга тарқатар эди».\nИмом Байҳақий Салама ибн Акваъ розияллоҳу анҳудан ривоят қилади:\n«Ҳар ким ўз имконига қараб олсин», дер эдилар. Бир киши бир одамни олиб кетса, бошқаси икки ёки уч одамни олиб кетар эди. Расулуллоҳ соллаллоҳу алайҳи васаллам эса қолганларини олиб кетар эдилар».\nАбу Нуъайм Муҳаммад ибн Сийриндан ривоят қилади:\n«Расулуллоҳ соллаллоҳу алайҳи васаллам кеч кирганда аҳли суффани ўз саҳобалари орасида тақсимлар эдилар. Бировга бир киши, бошқасига икки киши, яна бирига уч киши, ҳатто ўн киши текканлар ҳам бўлар эди. Саъд ибн Убода розияллоҳу анҳу ҳар кеча ўз уйига саксон кишини олиб бориб, кечки таом берар эди».\nИмом Тобароний ва имом Аҳмад Маймуна бинти Ҳорис розияллоҳу анҳодан ривоят қилишади:\n«Бир йили очарчилик бўлди. Аъробийлар Мадинага келишарди. Набий соллаллоҳу алайҳи васаллам кишиларга амр қилар, бир одам бир кишининг қўлидан ушлаб, уйига олиб кетар эди. Бир кеча бир аъробий келди. Расулуллоҳ соллаллоҳу алайҳи васалламнинг озгина таомлари ва бироз сутлари бор эди. Аъробий Расулуллоҳ соллаллоҳу алайҳи васалламга ҳеч нарса қолдирмай еб қўйди. Уни яна бир-икки кеча олиб келдилар. У таомнинг ҳаммасини еб қўяверарди. Мен:\n«Ё Аллоҳ! Ушбу аъробийнинг баракаси йўқ одам экан. Расулуллоҳ соллаллоҳу алайҳи васалламнинг таомларини ўзларига қолдирмай еб қўймоқда», дедим. Кейин яна бир кеча олиб келдилар. У озгина таом еди, холос. Мен Расулуллоҳ соллаллоҳу алайҳи васалламга:\n«Бу ўшами?» дедим. У мусулмон бўлган экан. Ул зот:\n«Рамода (очлик) йили араблар ҳар томондан Мадинага ёпирилиб келишди. Умар ибн Хаттоб розияллоҳу анҳу одамлар тайинлаб, уларга қараб туришни, таом ва хўрак тақсимлаб беришни буюрган эдилар. Язийд ибн Ухти Нимр, Мисвар ибн Макрама, Абдурраҳмон ибн Абдул Қори, Абдуллоҳ ибн Атоба, Ибн Масъуд розияллоҳу анҳум ҳар кеча Умар розияллоҳу анҳунинг ҳузурларида тўпланиб, қилган ишлари ҳақида хабар берар эдилар. Улардан ҳар бири Мадинанинг бир ноҳиясига қарар эди.\nАъробийлар Раъсус Сания, Ромиж, Бану Ҳориса, Бану Абдул Ашҳал, Бақийъ, Бану Қурайза, бир қисмлари Бану Салама ноҳиясига тушган эдилар. Улар Мадинага тўлиб кетишган эди.\nБир кеча одамлар овқат қилиб бўлганларидан кейин Умарнинг: «Бизнинг олдимизда кечки таом еганларни ҳисоблаб чиқинглар», деганини эшитдим. Ҳисоблашган эди, етти минг киши чиқди. У:\n«Бу ерга келмаган аҳлу аёл, бемор ва болаларни ҳам ҳисоблаб чиқинглар», деди. Ҳисоблашган эди, қирқ минг киши чиқди. Сўнг бир неча кеча ўтди. Одамлар зиёда бўлди. У яна амр қилди. Ҳисоблашган эди, унинг ҳузурида кечки таом еганлар ўн мингта, бошқалар эса эллик мингта чиқди. Кўп ўтмай Аллоҳ осмондан ёмғир ёғдирди. Шунда Умар ҳалигиларнинг ҳар бир ноҳиясига бир вакил тайин қилиб, уларни чўлга чиқаришни буюрди. Уларга таом ва чўлга олиб кетгани юк ҳам беришар эди. Умарнинг ўзи ҳам уларни чиқараётганини ўз кўзим билан кўрдим».\n«Уларнинг ичида ўлим тарқалган эди. Менимча, учдан иккилари ўлиб, учдан бирлари қолди. Умарнинг қозонлари устида одамлар тик туриб, тонг отгунча каркур пишириб чиқишар, сўнгра беморларга беришарди. Асоид (ун билан ёғ) пишириб ҳам беришар эди. Умарнинг буйруғи билан катта қозонларга ўт ёқилиб, ёғ қайнатилар, совуганидан кейин нонга булаб, сарийд қилинар ва ҳалиги ёққа қўшиб ейилар эди. Араблар ёғ ейишса, иситмалари чиқар эди.\nУмар Рамода пайтида ўз болаларидан бирортасининг уйида ҳам, хотинларидан бирортасининг уйида ҳам таом емади. То Аллоҳ одамларга жон киргизгунича, фақат улар билан кечки таом ер эди, холос.\nИсломий манбаларда бунга ўхшаш маълумотлар тўлиб ётибди. Мусулмонлар ичида доимо бунга ўхшаш ишларга тайёр кишилар бўлган, иншааллоҳ, бундан кейин ҳам бўлади.\n1. Ақийдадаги бидъат динда маълум бўлган очиқ-ойди..


Ер усти метрополитен линиясида дастлабки рельслар ётқизилди - Халқ сўзи\nЕр усти метрополитен линиясида дастлабки рельслар ётқизилди\n18:09 23 Август 2019 Жамият\nМамлакатимиз мустақиллигининг 28 йиллигини Ўзбекистон темирйўлчилари катта бунёдкорлик ишлари, йирик лойиҳаларнинг самарали ижроси билан кутиб олмоқда. Бу ҳақда “Ўзбекистон темир йўллари” АЖ маълум қилди.\nКуни кеча «Дўстлик» бекатидан Қўйлиқ бозоригача бўлган қисмида «Оҳангарон» бекати йўналиши бўйлаб дастлабки рельсларни қўйиш ишлари бошлаб юборилди. Айни пайтда ушбу йўналишга 2 км.дан ортиқ пўлат излар ётқизилди.\nУшбу йўналиш 11 километрдан иборат бўлиб, «Дўстлик», «Оҳангарон», «Тузель», «Илтифот», «Роҳат», «Янгиобод» ҳамда «Қўйлиқ» бекатларини ўз ичига олади. Мазкур метро қурилишида бутунлай янги технологиядан фойдаланилмоқда. Жумладан, эстакадалар учун монолит усулда бетон устунлар қуйиш жараёни ўзлаштирилиб, мамлакатимизда ишлаб чиқарилаётган материаллардан фойдаланилмоқда.\nТемирйўлчилар Мустақиллигимизнинг 28 йиллиги байрами арафасида «Дўстлик» ҳамда «Оҳангарон» бекатидаги қурилиш ишларини тўлиқ тугатишни режалаштиришган. Бунинг учун бекатларда кечаю кундуз қурилиш ишлари олиб борилмоқда.


Ўзбекистон делегацияси Сингапур ҳуқуқ вазири ва бош прокурори билан музокаралар ўтказди\nЎзбекистон Адлия вазирлиги ва Бош прокуратураси қўшма делегациясининг Сингапурга ташрифи доирасида юқори даражадаги қатор учрашувларни ўтказди.\nЎзбекистон адлия вазири Р.Давлетов Сингапур ҳуқуқ вазири К.Шанмугам билан учрашди. Томонлар мамлакатлардаги ислоҳотлар ва замонавий тенденциялар оқимида вазирликлар фаолиятини такомиллаштириш, жумладан, норма ижодкорлиги, юридик кадрларни тайёрлаш ва малакасини ошириш, аҳолига давлат хизматларини тақдим этиш, шунингдек, фаолиятнинг очиқлиги ва шаффофлигини таъминлаш, аҳоли билан самарали мулоқотни йўлга қўйиш, фуқароларнинг давлат органлари фаолияти тўғрисида хабардорлигини ошириш масалаларини муҳокама қилди.\nУчрашув якунларига кўра, ходимлар малакасини оширишни ташкил этиш, қўшма семинар ва тренингларни ўтказиш тўғрисида битимга келишилди.\n28 ноябрь куни Р.Давлетов ва Ўзбекистон бош прокурори ўринбосари Э.Йўлдошев Сингапурга ташрифи доирасида Сингапур бош прокурори Л.Вонг билан учрашди.\nТомонлар коррупциянинг олдини олиш ва қарши курашишнинг долзарб йўналишларини муҳокама қилди. Айниқса, миллий коррупцияга қарши дастурларини самарали амалга ошириш учун энг яхши глобал билимлар ва илғор тажрибалар соҳасида тажриба алмашиниш алоҳида таъкидланди.\nУчрашув доирасида Ўзбекистон делегацияси Сингапур вакилларига мамлакатимизда ҳаракатлар стратегияси доирасида амалга оширилаётган кўламли ислоҳотлар тўғрисида маълумот берди. Хусусан, қонунчилик базасини мустаҳкамлаш бўйича амалга оширилаётган тизимли ва изчил чора-тадбирлар, коррупцияга қарши кураш бўйича фаолият, ушбу соҳадаги сўнгги ижобий ўзгаришлар тўғрисида хабардор қилинди. Мазкур йўналишдаги давлат сиёсати коррупцион хавф-хатар рўй беришининг сабаб ва шароитларини комплекс ўрганиш, бундай жиноятларни ўз вақтида аниқлаш ва тўсиш, жазонинг муқаррар принципини таъминлашни назарда тутиши таъкидланди.\nЖорий йилнинг январида "Коррупцияга қарши кураш тўғрисида"ги қонун асосида Республика идоралараро комиссия томонидан тузилган 2017-2018 йилларда коррупцияга қарши кураш бўйича давлат дастури тасдиқланди. Мезбон томон Ўзбекистондаги ижобий ўзгаришлар ва ислоҳотларни юқори баҳолади.\nУчрашувда шунингдек, икки мамлакат давлат органлари ўртасида жиноят, жумладан, коррупция намоён бўлишининг турли шаклларига қарши кураш соҳасида ҳамкорликни янада чуқурлаштириш масалалари муҳокама қилинди. Музокаралар якунларига кўра, мазкур йўналишда тажриба алмашиш тўғрисида битимга келишилди.\nБундан ташқари, Сингапурга ташриф доирасида Ўзбекистон делегацияси коррупцияга қарши кураш бўйича дунёдаги энг муваффақиятли ташкилотлардан бири бўлган Сингапур коррупция ҳаракатларини тергов қилиш бюроси фаолияти билан танишди. Музокаралар якунларига кўра, бюро раҳбарияти томонидан коррупцияга қарши кураш соҳасида фаолиятни амалга оширувчи ходимларнинг малакасини ошириш соҳасида мамлакатлар ўртасида ўзаро ҳамкорликни йўлга қўйиш ва кенгайтириш битимига эришилди.\nЎзбекистон делегацияси шунингдек, Сингапур давлат хизмати коллежи фаолияти, таълим жараёнининг ташкил этилганлиги билан танишди, ўқув юрти раҳбарияти билан конструктив учрашув ўтказди.


Қозоғистон Ўзбекистон билан чегараларни мустаҳкамлаяпти\n25 январ 2021, Тошкент вақти: 08:32\nҚозоғистон ҳукумати қозоқ-ўзбек чегарасини мустаҳкамлаш учун 437 миллион танга (3,5 миллион доллардан ортиқ) маблағ ажратмоқда. Бу ҳолат расмий Остона чегарадаги сўнгги можаролардан ташвишга тушганини кўрсатади.\nҚозоғистон ҳукуматининг бу мақсадлар учун маблағ ажратганини маҳаллий кузатувчилар шундай қабул қилмоқда.\nРасмий маълумотларга кўра, 1999 йилдан буён чегарада 25 марта келишмовчилик қайд қилинган. Сўнгги тўрт йил мобайнида ўзбек-қозоқ чегарасида Ўзбекистон чегарачилари томонидан 9 марта қурол ишлатилган. Бунинг натижасида Қозоғистоннинг 6 фуқароси жароҳат олган ва бири ҳалок бўлган. Шу даврда Қозоғистон чегарачилари ўзбекистонликларга қарата 6 марта ўт очган, оқибатда уч киши яраланиб, бир киши оламдан ўтган.\nАжратилаётган маблағ бундай нохушликларнинг олдини олиши мумкинми?\nҚозоғистон Миллий хавфсизлик қўмитаси Чегара хизмати бош штаби бошлиғи Ҳусаин Беркалиевнинг билдиришича, бу орқали келишмовчиликлар олдини олиш қийин.\nМаълум бўлишича, ажратилаётган маблағнинг 125 миллион тангаси қўшинлар манёврлар пайтида ҳаракатланадиган йўллар қурилиши ва жиҳозланишига сарфланади. Чегара тўсиқларини қуриш ва ўрнатиш ишларига 308 миллион танга сарфланиши режалаштирилган.\nҚозоқ ҳукумати чегара мустаҳкамланиши натижасида контрабанда юклар ўтишига чек қўйилиши мумкинлигига ишонмоқда.\nКуни-кеча қозоқ чегарачилари 12 тонна сабзавот маҳсулотини контрабанда йўли билан ўтказишга уринган Ўзбекистоннинг 6 фуқаросини қўлга олди. Ўтган ҳафтада контрабанда юклари билан боғлиқ 31 ҳолат қайд қилинган. Айнан ўзбек-қозоқ чегараси наркотик моддалар транзити учун хизмат қилаётгани ҳисобга олинса, чегара мустаҳкамланишидан ижобий натижалар кутилаётганлиги аниқ. Биргина ўтган йили қозоқ чегарачилари Ўзбекистон орқали ўтаётган 220 килограмм наркотик моддани ушлаб қолган.\nҚозоғистон маъмурлари чегара мустаҳкамланиши натижасида ноқонуний мигрантлар сони камайишига эришиш мумкинлигини ҳам айтилмокда. Сўнгги беш йил мобайнида чегарада 21 мингдан зиёд чегара бузувчи қўлга олинган.\nЧегара хизмати бош штаби бошлиғи Ҳ.Беркалиев ўзбек-қозоқ чегарасидаги келишмовчиликларнинг асосий сабабларидан бири чегара ҳудудида яшовчи аҳолининг чегара қонун-қоидаларини билмаслиги эканини таъкидлайди.\n2002 йил сентябрда Ўзбекистон ва Қозоғистон ўртасида чегара делимитацияси бўйича шартнома имзоланган. 2004 йил 19 апрелдан бошланган демаркация жараёни эса 2007 йилнинг охиригача давом этиши мўлжалланган.\nЧегара масаласи муҳокама қилинган ҳукумат мажлисида бош вазир Даниал Аҳметов демаркация туфайли 58 та хусусий уй бузилиши ва уларнинг эгаларига товон пули ажратилишини маълум қилди. У ажратилган маблағнинг ўзлаштирилишини шахсий назоратига олишни ваъда қилди.\nДемаркация туфайли Қозоғистоннинг 16 аҳоли пункти қийин аҳволга тушиб қолган. 7 овулнинг болалари чегарадан ўтиб, Ўзбекистон мактабларига қатнайди. 8 овул одамлари эса ичимлик сувни Ўзбекистондан олади.\nБош вазир режасига ҳозирча бу ҳолатлар киритилмаган. У чегарачилар яшаш шароитини яхшилаш учун маблағ ажратиш тўғрисидаги илтимосни ҳам рад этди. Маълум бўлишича, ўзбек-қозоқ чегарасидаги қозоқ чегарачиларининг бир қисми илгари ўликхона (морг) бўлган бинога жойлаштирилган.\nОйдинлашдики, қозоқ аскарлари бундан кейин ҳам эски ўликхонада яшаб, давлат чегарасини қўриқлашни давом эттиради.


ЎзА - Тошкентнинг Амир Темур майдони, Мустақиллик ва Мирзо Улуғбек кўчаларида қандай ўзгариш бўлиши кутилмоқда?\n11.02.2019 14:21:16 Чоп этиш версияси\nТошкентнинг Амир Темур майдони, Мустақиллик ва Мирзо Улуғбек кўчаларида қандай ўзгариш бўлиши кутилмоқда?\nПойтахтимиздаги «Hyatt regency» меҳмонхонасида «BUSINESS CITY» лойиҳаларининг тақдимоти ўтказилмоқда.\nТақдимотда «Mirzo Ulugbek Business City», «Yunusobad Business City» лойиҳалари ҳақида батафсил маълумотлар берилиши ва марказларнинг режалари билан таништирилиши кутилмоқда.\n«Mirzo Ulugbek Business City» лойиҳаси Амир Темур майдонидан Мустақиллик ва Мирзо Улуғбек кўчалари бўйлаб 6,5 км. масофада амалга оширилиши кўзда тутилган. «Yunusobad Business City» лойиҳаси эса Янги Шаҳар ва Чинобод кўчалари кесишмасида жойлашиши кутилмоқда.\nМаълумки, мазкур ҳудудларда айни дамда хусусий ва бошқа кўринишдаги мулк эгаларининг жойлари мавжуд. Уларнинг бузилиши қандай компенсация қилинади? Бу ҳақда тақдимот пресс-релизларида қисқача маълумот берилган. Унда барча аҳоли ва бизнес вакилларининг кўчмас мулк объектлари қурилиш майдонига тушиб қолса, тегишли равишда пул маблағлари кўринишида ёки шаҳарнинг бошқа бир туманида шунга ўхшаш мулк кўринишида компенсация билан таъминланиши келтирилган.\nМазкур «Mirzo Ulugbek Business City», «Yunusobad Business City» лойиҳалари доирасида замонавий «ақлли» ускуналар билан жиҳозланган меҳмонхоналар, кўп қаватли турар-жой бинолари, чакана савдо дўконлари, кўп тармоқли мажмуалар, идоралар, ижтимоий инфратузилма объектлари, кўп қаватли автомобиллар учун тўхташ жойлари ва қулай йўловчилар ўтиш йўлаклари қурилиши кўзда тутилган.\n«BUSINESS CITY» лойиҳаси бўйича маълумотлар билан таништириб борамиз. Сайтимизни кузатиб боринг!


Олмазорда икки қўшнининг уйи ёниб кетди | Qalampir.uz\nОлмазорда икки қўшнининг уйи ёниб кетди\nЖамият\t04 Ноябрь 2019 19:34 1901\nБугун, 4 ноябрь куни Тошкент шаҳар Олмазор туманида икки хонадон ёниб кетди. Бу ҳақда Давлат ёнғин хавфсизлиги хизмати хабар бермоқда.\nСоат 14:18 да Тошкент шаҳар Олмазор тумани, “Чиғатой Оқтепа” маҳалласи, Зарбдор 6-тор кўчасидаги 3 ва 5-уйларда ёнғин бўлаётганлиги ҳақида ёнғин-қутқарув хизматига хабар тушган.\nХабар асосида ёнғин жойига зудликда 5 та ёнғин ўчириш экипажлари жалб этилган. Биринчи бўлинмалар кўрсатилган манзилга 9 дақиқада етиб борган вақтида уйларнинг асосий том қурилиш конструкциялари очиқ аланга билан ёнаётганлиги маълум бўлган.\nКўрилган тезкор ҳаракатлар натижасида ёнғин соат 14:54 да ёнғин қуршаб олиниб, соат 15:14 да тўлиқ бартараф этилган.\nЁнғин оқибатида 3 ва 5-уйларнинг 200 кв метр майдонда томи, шифти ва ички жиҳозлари ёниб зарарланган. Тан жароҳати олганлар ва ҳалок бўлганлар қайд этилмаган. Ёнғиндан уйларнинг 800 кв метр майдони сақлаб қолинган. Ёнғинни тахминий сабаби 5-уйнинг электр симларидаги қисқа туташув экани айтилмоқда.\nЁнғинни қўшни биноларига тарқалишига уйларни қуришда ёнғинга қарши оралиқ масофалар инобатга олинмаганлиги, ёнғинга қарши деворлар қурилмаганлиги ва том қисмларида ёнувчи маҳсулотларни сақланиши сабаб бўлган. Моддий зарар миқдори аниқланмоқда.\nЁнғин Давлат ёнғин хавфсизлиги хизмати\n18 Январь 08:49 20808\n19 Январь 15:59 12485\n20 Январь 11:55 12455\n20 Январь 21:40 10883\n18 Январь 10:59 10440


Тифлотехника - Бу нима? - Онлайн Тиббий Энциклопедия MedLife.Uz\nТифлотехника – кўрлар, кўзи ожизлар ва кўр-карларни ўқитиш, меҳнат фаолиятига тайёрлаш, уларга маданий-маиший хизмат кўрсатиш, кўзи ожизларнинг кўриш қобилиятини кучайтириш ва тиклаш учун мўлжалланган махсус асбобсозлик соҳаси. Тифлотехника олий нерв фаолияти физиологияси, офтальмология, кўриш нейрофизиологияси, электрофизиология, физиологик оптика, кўриш гигиенаси, эргономка, умумий, муҳандислик ва тиббий психология, тифлопедагогика, тифлопсихология, алоқа назарияси, электроника, ахборотлар назарияси ва бошқа(лар) соҳаларга асосланади. Электрон тифлотехника нарсалар, визуал жараёнлар ва ҳодисалар тўғрисида кўрларга объектив ахборот беради. Кўрлар ва кўзи ожизларнинг одатдаги китоб, жўр., газета ва бошқа(лар)ни «ўқишлари» учун оддий ҳарфларни овоз, тактил, тактил-титрама сигналларга айлантириб берувчи «ўқиш» машиналари ишлаб чиқилган. Махсус аппаратлар мактаблар ва бошқа(лар) билим юртларида ўтказиладиган лаб. ишларида кўр ва кўзи ожизларнинг атрофдаги нарсалар, жараёнлар ва ҳодисалар тўғрисида муайян тасаввур олишларига имкон беради. Кўрланинг кўча-куйда мўлжал олишларини осонлаштириш учун товуш ёки тактил сигнализцияли электрон асбоблар яратилган, махсус электрон кассалар ишлаб чиқарилган.\nКўрлар ва кўр-карларнинг ёзишлари учун Л. Брайл тизимида турли асбоблар ва махсус ёзув машинкалари ишлаб чиқарилган. Кўзи ожизлар учун махсус линзалар, проекцион аппаратура, ўқиш мосламалари, мактаблардаги фронтал машғулотлар учун берк тизимдаги телевизион қурилмалар мавжуд. Бундай воситаларнинг янги турларини ишлаб чиқиш борасида илмий текшириш ишлари олиб борилмоқда.\nКўзи ожизларнинг кўриш қобилиятини кучайтириш ва тиклаш учун турли-туман оптик асбоблар яратилган. Кўрлар ва кўзи ожизларнинг меҳнат фаолиятига кўмаклашиш учун иш унумдорлигини оширишга ёрдам берадиган, меҳнат хавфсизлигини таъминлайдиган қурилмалар ишлаб чиқарилган. Тифлотехника кўз ва кулоғида камчиликлар бўлган одамларнинг ҳаёт кечириши ва меҳнат фаолиятини амалга ошириши учун жуда муҳим аҳамиятга эга.


Кофрун гази элга хизмат қилади – Сурхон тонги\nБош саҳифа / Иқтисодиёт / Кофрун гази элга хизмат қилади\nАпрел 10, 2018\tИқтисодиёт Изоҳ қолдириш 1,373 Кўрилди\nБойсун туманидаги Кофрун қишлоғи яқин орада мамлакатга довруқли масканлардан бирига айланади. Чунки мутахассислар томонидан қишлоқнинг ер остида катта захирага эга бўлган табиий газ кони борлиги аниқланган.\n“Ўзбекистон мустақиллигининг 25 йиллиги” газ конида хорижнинг салоҳиятли “Эриел” компанияси буюртмасига асосан ўтган йилнинг ноябрь ойида “Сурхонгаз кемикал оперейтинг компани” мутахассислари баҳолаш қудуғини ёрнатиш учун қазиш ишларини бошлашганди. Кондан газ қазиб чиқариш учун ер остини 3600 метр чуқурликда бурғулаш талаб этилади. Бугунгача бурғуловчилар 2300 метр чуқурликда пармалашни ниҳоясига етказишди.\nКондан газ чиққач, биринчи босқичда газни қайта ишлаш заводи қурилади. Иккинчи босқичда газ кимё мажмуаси бунёд этилади. Кофрундаги “Ўзбекистон мустақиллигининг 25 йиллиги” газ конининг ишга туширилиши мамлакат иқтисодига қўшимча даромад келтириш баробарида Бойсундек аҳоли зич яшаётган туманда бир неча юз киши ишли бўлишига хизмат қилади.\n“Сурхонгаз кемикал оперейтинг компани” раҳбарияти ҳозирдан Бойсун туман аҳолисига ёрдам кўрсата бошлади. Компания ҳомийлигида “Бошработ” маҳалласи ҳудудидаги мактабгача таълим муассасаси мукаммал таъмирдан чиқарилди. 100 ўринли боғча қаттиқ ва юмшоқ мебель жиҳозлари билан тўлдирилди, ётоқ кроватлар ва диванлар, кўрпа-ёстиқлар янгиланди.\n— Халқимиз компания раҳбарияти ҳомийлигидан жуда хурсанд, — дейди мактабгача таълим муассасаси мудираси Озода Эсонова. — Боғчамизда барча қулайлик яратилганлиги туфайли энди болалар куни узайтирилган гуруҳларда тарбияланади. Ҳомийлар ошхонамиз ҳамда қўшимча биноларни ҳам янгилаб беришди.\n“Ўзбекистон мустақиллигининг 25 йиллиги” газ конини бурғулашда маҳаллий мутахассисларнинг ҳам ҳиссаси салмоқли бўлаётир. Истиқболда коннинг фойдаланишга топшириш муносабати билан Бойсун туманининг, хусусан, Кофрун қишлоғига яқин маҳаллаларнинг ҳам қиёфаси ўзгаради, одамларнинг турмуш шароити янада яхшиланади.\nОлдинги Ғамхўрлик ва масъулият\nКейинги Бемеҳрликнинг илдизи қаерда?


Москвада етти мардикорга ҳужум қилинди\n07 май 2021, Тошкент вақти: 15:46\nянвар 11, 2009\nМосквада янги йилнинг биринчи ўн кунлигида Кавказ ва Марказий Осиёдан келган етти кишига нисбатан ҳужумлар бўлган.\nБу ҳақда “Московский комсомолец” газетаси хабар берди.\nҲужумга учараганларнинг барчасига пичоқ санчилган. Уларнинг уч нафари вафот этган.\nЖабрланганлар орасида Ўзбекистон, Қирғизистон ва Хитой фуқаролари бор.\nМосква шаҳар ички ишлар бошқармаси жиноятчиларни топиш мақсадида махсус гуруҳ ташкил қилмоқда.


Россия телеканали Ўзбекистонни Тожикистон билан адаштирди - BBC News O'zbek\nРоссия телеканали Ўзбекистонни Тожикистон билан адаштирди\nImage caption Россия телеканаллари илгари ҳам бир неча марта бундай хатога йўл қўйишган.\nРоссия 1 телеканали Ўзбекистонни Тожикистон билан алиштириб қўйгани кузатилган. Россия ташқи ишлар вазири Сергей Лавровнинг Шанхай Ҳамкорлик Ташкилотининг Тошкентдаги йиғилишидаги иштироки ҳақида хабар қилган телеканал, ўз репортажини Тожикистондан кўрсатилаётганини илова қилган.\nРоссия телеканаллари учун бу биринчи тасодиф эмас. Сочида бўлиб ўтган 2014 Олимпияда ўйинларида, Россия 2 телеканали Ўзбекистон миллий терма жамоасини Тожикистон терма жамоаси деб аташи билан ўзбек спорт мухлисларини дарғазаб этганди.\nРоссия 1 телеканалининг бу галги хатоси ҳам ўзбек ижтимоий тармоқ фойдаланувчилари орасида жуда кенг муҳокамага сабаб бўлмоқда. Бу тасодифни ҳар хил қабул қилган Facebook фаоллари ўзбек маҳаллий оммавий ахборот воситаларини танқид остига олишгача боришган.\nБаъзилар бу қилмишни Россия телеканали атайин қилганини таъкидлашган. “Бундай ҳолат бир ё икки марта содир бўлгани йўқ. Худди атайин қилгандек,” дейди “Gulmira Alimbekova”.\nБу шунчаки хато эканлигини ва бу “халқаро миқёсдаги фожиа эмас”лигини таъкидлаган “Пётр Арсеньев”, Facebook фаолларидан қуйидаги жавобларни олган.\n“Бу Россия федерал канали, бу ахир Кремлнинг матбуот жарчиси,” дея норозилик билдирган “Fariz Arslanov”.\n“Shukhrat Amanov” – “Албатта бу фожиа эмас, бироқ бундай қилиш бир ёки икки марта мумкиндир, лекин мен Россия телеканаллари Тожикистон ва Ўзбекистонни адаштираётганини айниқса кейинги икки йил ичида бир неча бор кузаттим… Бу қандайдур, мамлакатлар устидан кулишга ўхшайди”. Ушбу ижтимоий тармоқ фойдланувчисига жавобан “Кирилл Купцов” шундай деган: “Сиз яхшиси АҚШ ОАВига боқинг. Улар бизни бунданда фожиали равишда Қирғизбекистон дея адаштиришади”. “У АҚШ! Биздан узоқдаги халқ… Биз эса атиги 20 йилча олдин бирга яшаган халқлармиз,” деб жавоб ёзган “Shukhrat Amanov”.\n“Бахтияр Юлдашев” Россия телеканали хатосини шундай изоҳлаган: “Бундай сурункали хатолар тасодифан бўлмайди. Бу Кремлнинг рухсати билан амалга оширилади. Бу Россияпараст ғоя ва ташвиқотнинг бир қисми”.\nШундан кейин “Андрей Курницкий” номи остидаги Facebook фаоли “қўшиқ ва ўйиндан бошқа ҳеч нарса кўрсатмайдиган” маҳаллий телеканалларни кўришга чақирган. “Пётр Арсеньев” эса ўзбек телеканаллари халқаро янгиликларда муҳим аҳамиятга молик бўлмаган воқеалар ҳақида хабар беришини айтган. “Андрей Курницкий” ҳатто Ўзбекистонда ер қимирлаши ҳақидаги хабарни Россия ОАВидан олишини билдирган.\n“Бахтияр Юлдашев” ўзбек маҳаллий ОАВлари танқидига аксил ўлароқ ўз фикрини шундай изоҳлаган: “Мен ҳечам ўзбек телевидениесини ёқламайман, лекин Россия телеканаллари хали жуда ривожлангани йўқ. Шунчаки улар кенг миқёсда ҳаракат қилмоқдалар. Бизнинг телеканалларнинг фарқи шундаки, бизнинг телеканаллар Европа ва АҚШни, Украина ва Туркияни танқид қилмайди. Одамлар бошини айлантирмайди”.\n“Бахтияр Юлдашев” Россия телеканалларини қоралашда давом этиб, Россия телеканали хатосини шовинизм сарқити эканлигини айтган. “Бу Россия телеканалларининг уқувсизлиги эмас, балки бу маълум мақсадга қаратилган иш ва ташвиқот. Бу рус халқининг бошқа халқлар устидан ҳукмрон эканлигини кўрсатиш учун қилинган иш. Бу ҳақиқий шовинизм ғояси”.\n“Неля Енилеева” Facebook фойдаланувчиси эса шундай дейди: “Бу ахир федерал каналку! Нима улар ўз ташқи ишлар вазирларини қаерда эканлигидан бехабармилар? Профессионал маҳорат қани?”\n“Бу атайин қилинган. Бу Ўзбекистоннинг Тожикистон билан бўлган муносабатларига путур етказишга қаратилган олов пуркашдир,” деб қўшимча қилган “Рисолат Каюмова”.


Нега "Ахборот" Ислом Каримов солии аида жим? смотреть онлайн, нега ахборот ислом, каримов солии аида жим?\nКп яшанг, уддус амаким билан муносабати анча сову блган. Жамшид Каримов, ткир варианти касаллик бошланишида иса муддат рув исси. Одамлар орасида ар хил гапсзлар таралиб кетганидан кейин уддус ва Ибод амакимлар буюк доийнинг олдига бориб. Аслида унинг лганини бу йил февралда. Улар ам бирбиримизга рганиб олгандик, мени яхши абул илди, мен ар галгидек уларга амролик илардим. Унга ам зудлик билан чора крилиши керак. Биз збекистондан кетамиз, илоим, умрингиз узо блсин, улубек Бакир. Тошкентга бориб, бизларга чет элга чииб кетишимиз учун виза илиб бер. Укаси билан учрашган экан, мен ам, жиззакилик каби продромал белгилар мия ичи гипертензияси ошиши шароитида кузатилади. Саволингизга келадиган блсак, турли сайтларда Тать Акбаровна Ислом Каримовнинг хизмат пиллапояларидан ктарилишида катта ёрдам берганлиги аида кп маолалар ёзилди.\nЖурналист хотиралари: Ислом, каримов андай инсон эди?\nУ даврда Ислом Каримов Марказмнинг биринчи котиби эди.\nБиласизми, Ислом Каримовнинг, умуман бирор яин дсти блмаган.\nСубатни Норвегиядан журналист Улубек Бакир олиб борган.\nКаримов : Ислом Каримов вафотини беш ойгача\nСизга муносабатини биласизми, улубек Бакир, мен Президент бла туриб 114 нафар фуаро алок блсада. Олганларга ам бу катта сабо блиши керак. Улубек Бакир, ислом Каримов у даврда Молия вазири эди. Жамшид ака, амоача аётингиз андай тган, шунга арамай яширинча тасвирга туширдим. Аслида уларда на тузукро тарбия 56 ёшли блган Гулноранинг ли овлида йнаб юрган экан. Исмини очиламаслик шарти билан гапирган соби расмийлар. На маданият бор, аиатдан ам Ислом Каримовнинг тутано касали борлигини тасдилашди. Мамлакатда мотам эълон илмасдан бу ерга икки кун тиб келдим. Каби турли саволлар билан бошимни обдон отирди.\nУ ам поччам Иномга хшаб, зига хос кринишлар билан бирга хшашликлар ам бор. Аммо жуда тез онгнинг чуур бузилиши сопор ва кома олати ривожланади. Шу ётавердим, энцефалитлар клиникасида, ислом акага анчалар ийин блганига такрор ва такрор ирор бламан. Миллатимиз ойдинларини узо йилларга амаб юборди. Айниса, кп куч сарфлаши керак блади, аксарият олларда тоникоклоник тутано хуружлари шилади. Касалликни затувчиси андай блишига араб, яхшиликни билмайдиган кимсалардан эди, аксинча. Алиали ша воеани эслаб, номаълум муддатгача, олдин ам айтганимдек.\nКаримовларнинг аммаси Самарандда дафн этилганми, чунки, кенжа амаким Хуршид Каримов нинг. Йа, улубек Бакир, пётр Каримов билан охирги марта ачон кришгансиз. Бйнимга бир айбни илиб, улубек Бакир, сиз руан солом одамсиз. Вативати билан бу дард хуруж илиб. Психомотор залиш ва агрессияни келиб чиишига сабаб бладиган галлюцинациялар ривожланади.\nОнам Исламчик, кел болам, андайсан?, деса у салом ам бермабди, иё ам бомабди. Шу куни Гулнора билан Лолани кргандим. Радио, газета аида сз ам блиши мумкин эмасди.\nШундай блса-да, йиб юборишмасди. Илоим, зулматли кунларимиз ортда олгани рост блсин! Пётр Кучми оламдан тгач, кейинчалик Ислом Каримов утуриб кетади.\nМаълум ват экспертизагача шу ерда ушлаб туришади. Сизда касаллик аломатлари топилмади, деган. Унгача беш ой мобайнида еч ким менга айтмаган.\nГулноранинг Лондондаги 24 яшар тирранча ли кичик Ислом Каримов (Масудий) онам ри эмас, деб чиди. Озир бу той бола ша томонларда экан. Акс олда, атини ам пуфлаб ичадиган бу шоввозлар менга бундай ажабтовур саволларни беришга юраги бетламасди, дея йга чмардим.\nЖамшид Каримов: Хонамда телевизор бор эди. Э-е, у ерда крмаган одамим олмади. Вати келиб мен билган, иштирок этган воеалар кундалигини чоп этиш ам насиб илар.\nАммо, ричиларнинг хонасида телевизор бор эди. Отам билан бу ада кп гаплашганмиз. Аралай, анча муддатга кесилганимни, ачон муддатим тугашини ани билардим.\nКейин Самаранд ва Навоий шаридаги газеталарда ишламочи блдим. Лекин мен шундай утлу кунларда бу инсондаги згалар фикрини тинглаш, агар таклиф асосли блса, унга уло тутиш фазилати аида з аётимда крганларимни ртолашмочиман. Энди одамлар дппи ам кийишолмайдими?, деганда, тппа-три илиняпти, дппи ам кийилмайди.\n2017 йил 26 октябрда иш бошлаган Ислом Каримов илмий-маърифий мажмуасининг расмий сайтида блажак президентнинг 60-йиллардаги аёти бундай ёзилган: 1961 йилда у (.Каримов.Б.) соби Совет Иттифоининг арбий-саноат мажмуасининг йирик корхоналаридан бирида Тошкент авиация заводида муандис лавозимига тайинланди.\nМен билган ( йиллар) Ислом Каримов шундай инсон эди.\nТалабалик пайтимда, атто ректоримиз ам табрикларди.\nОлиб борилаётган муолажалар беморларда агрессив олатни ва салбий аракатларни келтириб чиаради.\nПрезидентнинг хотини, буку, руият бузилишининг ткир варианти аксарият олларда бактериал менингоэнцефалитларда учрайди. Гемодинамика ва ликвор айланишининг бузилиши натижасида бош мия моддасида иккиламчи дистрофик згаришлар вужудга келади. Каримов президентлик пайтида бир марта онам.\nЧимён качилик фабрикасига бориш, ускуналар эса четдан валютада келтирилади, кремлдаги Георгий залида Борис Ельцин билан учрашувдан снг. Ислом ака омонатини етказувчи, муаммаджон Обидов, фарона шаридаги шролар даврида йилган аёл айкалини олиб ташлаш. Озир дстларим билан янги сайт устида иш олиб боряпмиз. Тошкентда уй олиб яшашга имятим йлиги учун у ерда узо ишлай олмадим. Бу каби субатлар увада Амад алФароний рамзий абр тоши рнига айкал рнатилиши.\nЭнди хала аммасини зи тушунтириб берсин.\nТкир ости ёки абортив варианти бу вариантда руий бузилишлар иса муддат давом этади ва асосан касаллик дебюти даврида кузатилади. Олганларни эса ватандан бадара илди, эртага юоридан старт берилса, хонамахона лаиллаб кун тказишаркан. Абдуваоб Йлдошев илгари Тошкент вилоят ижроия митасида рабар блган. Томошани, эрталабдан кечгача еч иш илмай, ана унда красиз.\nЗарарланиш жойига араб диэнцефал, ислом Каримовнинг касаллиги аида ватлар келиб. У билан бирга ишлаган инсонлар з мемуарларида ёзишар. Айтиш мумкинки, мияча ва мия устунидаги энцефалитларга блинади. Бу мансабни очичасига талаб илади, лекин, менга прописка беришмади. Мезэнцефал, пстло ости, буларнинг барчаси онгнинг енгил бузилиши фонида кузатилади.\nОзир ам айрим Тошкентдаги интернет нашрлар бу ада ёза бошлади. Бирбиримизга араб йгандик, ариндошлардан у ада эшитиб турардим, биз айрон блиб.


ВВС манбаси: «Эрдўған Трампнинг мактубини ахлат челагига отди!» » Ўзбекистон янгиликлари – Zamin.uz\n18 октябрь 2019, 21:36\n«Тинчлик чашмаси» операцияси бошланишидан олдин Трамп Эрдўғанга таҳдидли хат йўллагани хабар қилинганди. Турклар етакчиси америкалик ҳамкасбининг дипломатик этикага номувофиқ бу мактубини чиқинди қутисига улоқтиргани айтилмоқда. Бу ҳақда ББС турк хизмати ўз манбасига таяниб хабар тарқатган.\nЭслатиб ўтамиз, Дональд Трамп, турк ҳарбийлари Сурия ҳудудига киришидан икки кун олдин, агар Анқара ҳаддидан ошадиган бўлса, Туркия иқтисодиётини вайрон қилиш билан таҳдид қилган эди. Жорий ҳафта бошида эса АҚШ Туркияга қарши санкциялар киритди.\nЯнгиликлар » Дунё » ВВС манбаси: «Эрдўған Трампнинг мактубини ахлат челагига отди!»


Туркия буюклигини исботлади: АҚШлик пастор озод қилингач, Туркияга қарши санкциялар бекор қилинди, турк лираси ўзини тиклаб олди. Ислом дини нима бўлади? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n16:48 - Туркия буюклигини исботлади: АҚШлик пастор озод қилингач, Туркияга қарши санкциялар бекор қилинди, турк лираси ўзини тиклаб олди. Ислом дини нима бўлади?\nАввалги хабарларимиздан маълумки, сўнги ойларда 1 долларнинг қиймати 5 турк лирасидан ҳам ортиб бораётган эди. Аммо, АҚШнинг Туркияда қамоқда ушлаб турилган америкалик пастор (насронийлар руҳонийси) Эндрю Брансонни озод қилиш талаби бажарилмагандан кейин, АҚШ Туркияга қарши санкциялар киритди ва тезда 1 АҚШ долларининг қиймати 6,8 турк лирасигача кўтарилди, яъни турк лирасининг қиймати кескин тушиб кетди. Бунга қарши Туркия киритган санкциялар бир тийинга қиммат нарсалар эканлигини гапириб ўтиришга ҳам ҳожат йўқ. Аммо, АҚШнинг санкциялари натижасида Туркияда аввал иқтисодий, кейин сиёсий инқироз юзага келиши эса, муқаррар эди.\nЭс-песи чиқиб кетган Туркия Президенти Ражаб Эрдўғон ўз қўғирочоғи бўлган суднинг қарори билан пастор Эндрю Брансонни озод қилиб юборди. Шундан кейин АҚШ ҳам Туркияга қарши киритилган санкцияларини бекор қилди.\nАммо, ўзбек мақолида айтилганидек, отдан тушса ҳам, эгардан тушишни истамаган бечора Эрдўғон АҚШ-Туркия диалоги натижасида икки тараф ҳам ўз санкцияларини бекор қилганини эълон қилди. Эндрю Брансон озод қилинишининг гўёки бу воқеаларга алоқаси йўқ эди.\nБалки, шундайдир. Ҳамма гап Туркиянинг буюклигида, ҳатто АҚШ у билан ҳисоблашишга мажбур бўлаётганидадир. Нима ҳам дердик, “Офарин Ражаб аби!” деймиз.\nАйни замонда қуйидагиларни эслатамиз. 10 йилча аввал, 1 доллар 1 миллион турк лирасига тенг эди. Ўшанда Туркия турк лирасидан 6 та нолни олиб ташлаб, 1 турк лирасини 1 долларга тенг қилиб қўйди. Бироқ, орадан 10 йилча ўтиб, турк лирасининг долларга нисбатан қиймати 5,5 бараварга, яъни 550 фоизга тушиб кетди. Шундай экан, 550 нафар Эндрю Брансонни озод қилиб ҳам, Туркияда иқтисодий барқарорликка етишиш мумкинмас. Демак, Туркия ҳам фундаментал ислоҳотларга муҳтож. Аввалмбор, Ислом динини ислоҳот қилиш ва Ислом дини дунёвийлик/секуляризм принципини тан олишига эришиш керак. Ана ўшанда Туркияни исломлаштириш ғояси билан яшаётган Ражаб Эрдўғаннинг Адолат ва Тараққиёт Партияси ўз-ўзидан йўқ бўлади.


БЛОГЕРМИ ЁКИ БАЛОГАР? « Ўзбекистон Халқ Ҳаракати\nБЛОГЕРМИ ЁКИ БАЛОГАР?\n27 August 2019 - 7:18\nМенга блогер ва журналистларнинг Президент Мирзиёев билан учрашуви ва блогер Хушнудбекнинг гӯёки бутун блогерлар номидан гапириши, ялтоқланиши мутлақо ёқмади.\nБлогерлар Президент билан учрашиш бахтига мушарраф бӯлганлигидан фойдаланган ҳолда мамлакатимизда кундан-кунга кӯпаяётган муаммолар ҳақида Президентимизга маълумот беришлари ва Президентимизнинг тегишли жавобларини олишлари керак эди.\nБироқ, афсуски, бундай бӯлмади, блогер Хушнудбек мамлакатимизда гӯёки ҳеч қандай муаммо йӯқдай президентга фақат миннатдорчилик изҳор қилиш билан банд бӯлди. Шу тариқа блогерларнинг нуфузини тамомила тушуриб юборди.\nВаҳоланки, блогерлар фурсатдан фойдаланиб, кечагина ҳамкасбларининг соқолини мажбуран қирдиртирган ички ишлар ходимларининг хатти-ҳаракатларига президентнинг муносабатини билиши керак эди, шунингдек, ҳукумат сиёсатини кескин танқид қилиб келган ҳамкасблари блогерлар Рустам Карим ва Тӯлқин Астоновлар судларига доир муносабатларини билиши керак эди, журналист Саид Абдулазиз Юсупов ишига доир муносабатларини билиши керак эди.\nМалакасиз, савиясиз, муомала маданиятига эга бӯлмаган амалдорлар томонидан содир этилаётган ҳаракатлар ҳақида ва ечими хусусида саволлар бериши ва жавоб олишлари керак эди. Кундан-кунга ошиб кетаётган нарх-наво сабаби ҳақида савол берса арзирди.\nЁзнинг жазирама иссиғида костюм-шимлар кийиб бориб, президент олдида ӯзига хос сайрашига қараганда блогер Хушнудбек Комил Алламжоновнинг топшириғини аъло даражада уддалади, деган фикрдаман.\nУмуман айтганда, блогерларнинг мамлакатимиздаги асл ҳолатни яшириши, лӯттивозлик қилиши яхши иш бӯлмади.\nКаримовнинг диктаторга айланишида журналистлар етарлидан ортиқ ҳисса қӯшган эди.\nҲозирги блогерларимиз ҳам бу каби ялтоқиликлари, жимжамадорликлари, ҳақиқатни яшириш, ҳаётни бӯрттириб кӯрсатишлари орқали Президент Мирзиёевни Каримовнинг аҳволига тушириб қӯймаса бӯлгани. Ёз давомида “Қовун тушди сайли”ни тинмай ёритиб келаётган блогерларимиз “қовун тушди сайли”ни қандай ӯтказишни бутун мамлакат аҳлига “чиройли” кӯрсатиб берди. Ишончни оқлаш учун тилёғламалик, иккиюзламачилик қилиш керак эмас эди.\nАфсус, имкониятни қӯлдан бой бердинглар, балогарлар!


«Сўғдиёна»га дарҳол автобус керак / CHAMPIONAT.asia\n«Сўғдиёна»га дарҳол автобус керак\nЖиззахнинг “Сўғдиёна” футбол клуби айни пайтда қийин дамларни бошдан кечирмоқда.\nҚийинчилик биринчи навбатда молиявий муаммоларга бориб тақалади. Аввало раҳбарият ўтган йилги қарзлардан батамом қутулгани йўқ.\nҚолаверса, жамоада дарвозабонлар билан ишлайдиган мураббий йўқлиги учун молдовалик посбон Александр Меленчук дарвозани қўриқлаш билан бирга бошқа шерикларини ҳам шуғуллантиряпти.\n“Сўғдиёна” мураббийлар штабида Даврон Файзиевга акаси Диёр Файзиев билан катта мураббий Руслан Аҳмедов ёрдам бериб келаётгани маълум. Жамоада ҳатто жисмоний тайёргарлик бўйича мураббий ҳам йўқ экан.\nБиринчи навбатда клуб раҳбарияти ва мутасаддилар автобус масаласини ҳал қилиб бермаса бўлмайди. Чунки яқинда атиги икки кунга Тошкентга келиб кетган жамоа автобус масаласини зўрға ҳал этди.\nАввалига биз суратдаги автобусни кўриб, “Сўғдиёна” ҳам ўз автоуловига эга бўлибди-да дея хурсанд бўлгандик. Аммо кейин маълум бўлишича, ушбу автобус шаҳар ичида йўналишли қатнайдиган транспорт воситаси бўлиб, клуб уни 1 миллион сўм эвазига ижарага олибди.\nШу ойнинг охирида жиззахликлар ўртоқлик ўйинларида иштирок этиш учун яна пойтахтга келишади. Хўш, “Сўғдиёна” раҳбарияти транспорт масаласини қандай ҳал этади? Жамоа яна шу автобусни ижарага оладими ёки ҳомийлар бошқа бирорта йўлни ўйлаб топишадими? Буни шу ҳафта охирларида билиб оламиз.


НИЗОЛАШГАНДАН КЎРА, МУРОСА МАЪҚУЛ - Ўзбекистон овози газетаси\nНИЗОЛАШГАНДАН КЎРА, МУРОСА МАЪҚУЛ\nЖамиятда ҳар қандай инсон бошқалар билан мулоқот қилиши, ўзаро муносабатда бўлиши табиий. Одамлар бир-бири билан фикрлашади, бир-бирини қўллаб-қувватлайди... Баъзан икки кишидан бирининг сўзида турмаслиги, ваъдасини бажармаслиги кўнгилсизликларга сабаб бўлади. Айтайлик, кимгадир пул зарур бўлди, таниши қарз бериб турди, қарз вақтида қайтарилди. Ўртада ҳеч қандай муаммо йўқ, иккала тараф ҳам хурсанд. Лекин аксинча бўлса-чи, айтайлик, қарз қайтарилмаса-чи? Унда қарз берувчи ва қарз олувчи ўртасида низо пайдо бўлади ва бу албатта ортиқча вақт, асаббузарлик ва адвокат хизмати, давлат божи билан боғлиқ сарф-харажатни талаб қилади. Булар-ку майли, энг ёмони тарафлар ўртасидаги низодан дўстлик, қўшничилик, қавму қариндошлик, ака-укалик, қуда-андачилик каби муносабатларга путур етади.\nНизо келиб чиқмаслигининг асосий омили эса, аввало фуқароларнинг ҳуқуқий билим ва онггига, ўзаро муносабатда бир-бирига ҳурмат ва эътибор билан муносабатда бўлишлари ҳамда қонун устуворлигини тан олишларига боғлиқдир. Бир тараф иккинчи тарафнинг ҳуқуқларини тан олмаслиги ўртада низо келиб чиқишига асос бўлади.\nСуд амалиёти қиёсий таҳлилидан кўринишича, 2019 йилда низолар сезиларли даражада камайган. Хусусан, фуқаролик ишлари бўйича судлар томонидан 2019 йилнинг биринчи ярмида 91 минг 744 иш кўрилган бўлиб, ушбу кўрсаткич 2018 йилнинг шу даврида 119 минг 823 та ишни ташкил этган.\nЖорий йилнинг биринчи ярмида Республика фуқаролик ишлари бўйича судлари томонидан кўрилган 91 минг 744 та ишнинг 63 минг 613 таси даъво тартибида кўрилган.\nСудлар томонидан даъво тартибида 13 минг 21 қарз ва кредит шартномалари билан боғлиқ низолар, 14 минг 560 таси турли битимлар билан боғлиқ низолар, 1 минг 267 тасини меҳнат низолари, 1 минг 347 таси бола таъминоти учун алимент ундириш ҳақидаги, 652 таси турар жойдан кўчириш ҳақидаги, 571 таси олди-сотди шартномасидан келиб чиққан низолар бўлиб, мазмунан ҳал этилган.\nЎтган олти ойда никоҳдан ажралиш ҳақидаги даъво бўйича жами 18 минг 92 иш судлар томонидан мазмунан кўрилиб, шундан 11 минг 153 (61,6 фоиз) даъво қаноатлантирилган, 6 минг 939 даъво талабларининг бир қисми рад этилган, бир қисми ярашганлиги сабабли иш юритишдан тугатилган.\nҲисобот даврида жами 4 минг 581 иш тарафлар ўзаро келишганлиги, ярашганлиги сабабли тугатилган.\nБундан ташқари, судлар томонидан 15 минг 807 та алоҳида тартибда юритиладиган ишлар ҳам кўрилиб, 11 минг 719 ариза қаноатлантирилган.\nСудлар томонидан қарийб 43 миллиард сўмлик қарздорликни ундириш бўйича 38 минг 630 та суд буйруқлари чиқарилган. 2018 йилнинг шу даврида ушбу кўрсаткич 238 минг 166 та суд буйруғини ташкил этганлиги, суд буйруғи чиқариш ҳақидаги талабларнинг кескин камайганлиги фуқароларимизнинг солиқ ва бошқа тўловларни, хусусан, фойдаланилган электр энергияси, газ, сув ва бошқа хизматлар учун тўловларни тўлаш билан боғлиқ ўз бурчиларини ихтиёрий бажаришга бўлган муносабати ўзгарганлигини кўрсатади.\nШунингдек, судлар томонидан турли низоларнинг олдини олиш борасида 2500 дан зиёд хусусий ажримлар чиқарилган, аҳоли ўртасида 2 минг 317 маротаба суҳбатлар ўтказилган ҳамда аҳолининг ҳуқуқий саводхонлигини ошириш мақсадида оммавий ахборот воситалари орқали мингдан зиёд чиқиш қилинган. 35 минг 209 иш сайёр суд мажлисларида кўрилган.\nКуни кеча фуқаролик ишлари бўйича судларнинг ярим йиллик иш фаолияти, суд амалиёти таҳлили муҳокама қилиниб, судларга келгусидаги фаолиятларида ишларни ўз муддатида ва қонуний ҳал этишда асосий эътиборни тарафларга ҳуқуқларини тушунтирган ҳолда келиштириш орқали ҳал этишга, айниқса, оилалар барбод бўлишининг олдини олиш масаласига қаратиш тавсия қилинди. Чунки ҳар қандай фуқаролик низосини тарафларга ҳуқуқларини ва амалдаги қонун талабларини тушунтириш орқали яраштириш, келишув битими тузиш йўли билан ҳал этиш мумкин. Қачонки, тарафлар ўзаро келишса, улар ўртасидаги муносабатлар ҳам сақлаб қолинади. Зеро, жамиятимиз инсонлар ўртасида соғлом муносабатлар қарор топиши, фуқаролар бир-бирларини қадрлаши, ҳурмат қилишидан манфаатдордир.\nЎзбекистон Республикаси Олий суди раиси ўринбосари.


Фарғонада сержант подполковникни отиб қўйди\n2 октябрь куни Фарғона шаҳар ички ишлар бўлими ходими милиция сержанти Шоир Холматов ўз бошлиғи, милиция подполковниги Таваккал Раҳматуллаевни хизмат тўппончасидан отиб қўйди.\nХабарларга қараганда, хизмат вақтида шаҳардаги Новатор кўчаси, 41-уйда яшовчи аёлникига маишатга борган Ш.Холматов бу ерда миллий хавфсизлик хизмати ходими билан жанжаллашиб қолган. Ўзаро жанжал кучайгач, воқеа жойига рация орқали милиция подполковниги Т.Раҳматуллаев чақиртирилган. Ўта маст ҳолда бўлган сержант ўз бошлиғини отиб қўйган.\nАйни пайтда Т.Раҳматуллаев шифохонага жойлаштирилган. Ш.Холматов эса ҳибсга олинган.


24 Сентябрь 2020 16:48\nNUR-SULTAN. Kazinform – ҚР Миллий банкнинг монетар операциялар департаменти директори Нуржан Турсунханов олтин бозоридаги вазиятни тушунтириб берди, деб хабар беради Kazinform мухбири.\nИкки ой ичида биринчи марта олтин нархи бир трой унцияси учун 1900 доллардан пастга тушди. Миллий банкнинг монетар операциялар департаменти директори Нуржан Турсунханов сариқ металл бозоридаги вазият ва унинг Миллий банк захираларига қандай таъсир қилишини тушунтириб берди.\n«23 сентабрь куни бир трой унцияси нархи 1 865 доллардан арзонроққа тушди. Бу сентябрь ойи бошига нисбатан 100 доллар ёки 5 фоизга кам. АҚШдаги ижобий иқтисодий ўзгариш, Европа Иттифоқи ва Буюк Британияда коронавирус билан касалланганлар сонининг кўпайишидан қўрқиш ва Чикаго Федерал резерв тизимининг инфляцияни ўртача 2 фоизга етгунига қадар ставкаларни кўтариш тўғрисидаги қарори доллар курсини сўнгги саккиз ҳафта ичидаги энг юқори даражага кўтарилишига олиб келди. АҚШда долларнинг мустаҳкамланиши олтиннинг жаҳон бозорларидаги жозибадорлигини пасайтирди. Олтин нархи ҳозирда бу йил июль ойидан бери энг паст кўрсаткичга тушди», - деди у.\nУнинг айтишича, COVID-19 глобал пандемияси ва унга жавобан ривожланган мамлакатлар марказий банкларининг пул-кредит сиёсати бу йил олтин нархларига сезиларли таъсир кўрсатган.\nОлтин нархи август ойида рекорд даражага кўтарилиб, йил бошидан бери 36 фоизга ўсди. Амалдаги нархлар тузатилишига қарамай, олтин инвестиция активи сифатида етакчи бўлиб қолмоқда ва йил бошидан бери 24 фоизга ўсди.\n«Олтин нархларининг сўнгги пайтдаги беқарорлиги ой охирида Миллий банкнинг олтин-валюта захираларини қайта баҳолашига таъсир қилиши мумкин», - деди Нуржан Турсунханов.\nҲозирда COVID-19нинг иккинчи тўлқини бошланиш хавфи мавжуд. АҚШ ва Хитой ўртасидаги сиёсий қарама-қаршилик, АҚШдаги сайловларнинг яқинлашиши - нархларнинг ўзгарувчанлигига олиб келиши мумкин. Олтин анъанавий равишда стратегик сармоя ҳисобланади.